Tenzije na rusko-ukrajinskoj granici u poslednjih nekoliko nedelja su posebno na visokom nivou\nRizik od sveopšteg oružanog sukoba na jugoistoku Ukrajine izuzetno je visok i to počinje ozbiljno da brine Rusiju, upozorila je Moskva, dok se povećavaju međunarodne tenzije oko ratom razorenog regiona Donbasa.\nObraćajući se novinarima u četvrtak, portparol Kremlja Dmitrij Peskov rekao je, kada je uputan kolika je verovatnoća da će na istoku zemlje biti rata, da je „mogućnost neprijateljskih akcija u Ukrajini i dalje velika“, piše RT.\n- Ovo nas posebno brine - dodao je on dan nakon što je portparolka ruskog ministarstva spoljnih poslova Marija Zaharova navela da Kijev značajno pojačava svoju vojnu snagu u regionu, „povlačeći tešku opremu i osoblje“ u tu oblast.\n- Prema nekim izveštajima, broj vojnika u zoni sukoba već dostiže 125.000 ljudi - rekla je Marija Zaharova u sredu.\n- Ovo je, ako neko ne zna, polovina celokupnog sastava Oružanih snaga Ukrajine - dodala je ona.\nTenzije na rusko-ukrajinskoj granici u poslednjih nekoliko nedelja su posebno na visokom nivou.\nGovoreći u sredu na Kijevskom bezbednosnom forumu, podsekretar američkog državnog sekretara za politička pitanja Viktorija Nuland upozorila je Rusiju da ne preduzima bilo kakve poteze „kako bi iznutra destabilizovala Ukrajinu ili koristila ove snage za ulazak u zemlju“.\nPeskov o teorijama šta sve može da se dogodi za Dan pobede: To su besmislice!\nRusija Rusija-Ukrajina Rat Dmitrij Peskov


RTS i RTV izuzeti od zabrane zapošljavanja, ali menadžment ipak angažuje radnike preko agencija | NDNV\n“To je kobno i javnim servisima stvara probleme u funkcionisanju, a angažovanje preko agencije je pri tom skuplje za firmu, koja se u ovom slučaju finansira iz budžeta. Mi ćemo insistirati da se taj zakon poštuje”, upozorio je Milanović na tribini UGS Nezavisnost u novosadskom Studiju M.\n“Taj ugovor je prevara, jer nema koeficijente, nema definisana radna mesta i ostavlja na volju poslodavcu da sklapa ugovore kako hoće za iste poslove. Radno mesto, a ne stručna sprema treba da budu kvanitifikovani”, kazao je Milanović.\n“Svašta se dešava u Srbiji zbog nedostatka tog zakona. Direktive EU su jasne i zbog toga se i odugovlači sa donošenjem zakona, a one kažu da zaposleni na istim poslovima, bez obzira ko ih angažuje, ne smeju da imaju različite osnovne zarade”, rekao je Ristić.


Potraga sa šibenskim kapetanom i šest mornara se nastavlja\nTanjug 9. oktobra 2019. 22:41\nZAGREB – Potraga za šibenskim kapetanom Dinom Miškićem i ostalih šest pomoraca, koji su nestali pre dve sedmice u potonuću broda na Atlantiku, još traje, EMSA nastavlja sa satelitskim osmatranjima, ali novih informacija nema.\nRanije danas je saopšteno da je satelit uočio neidentifikovani objekat prema kojem su odmah preusmereni brodovi potrage za nestalim pomorcima s Burbon Roda.\n“ Kao što sam najavila preksinoć, EMSA je zatražila i dobila satelitske snimke područja i na njima smo uočili mogući objekt veličine 7,5 metara nešto severnije od područja koje je bilo predmet spašavanja, odnosno traganja. Tu smo informaciju odmah prosledili nadležnim francuskim telima koja su potom uputila svoje brodove na to područje te dala preporuku svim brodovima koji se nalaze u blizini da se upute u traganje u tom pravcu. Do ovog trenutka nemam informaciju o uspešnosti potrage, ali mi ćemo nastaviti sa satelitskim osmatranjem područja“, rekla je Markovčić Kostelac.\nObjasnila je da su se brodovi na lokaciju uočenog predmeta uputili rano popodne te da očekuje da će tokom oći dobiti nove informacije. Naglasila je da je od nesreće prošlo 12 dana i da treba biti realan, ali ne i odustajati.\n„Jutros smo saznali da je putem satelita identifikovan jedan objekt i obaveštene su francuske vlasti. Brodovi koji su u blizini su u postupku traganja i mi očekujemo da ćemo za par sati imati više informacija. Nadamo se najboljem“, poručio je ministar.


Vijeće za strane investitore FBiH - Imamo kvalitetnu i stručnu radnu snagu\nVijeće za strane investitore FBiH – Imamo kvalitetnu i stručnu radnu snagu\nPeta sjednica Vijeća za strane investitore, kojom je predsjedavao federalni ministar trgovine Zlatan Vujanović, održana je danas u prostorijama Vlade Federacije Bosne i Hercegovine u Sarajevu. Osnovni cilj tog savjetodavnog tijela koje je osnovala Federalna vlada je pomaganje i podsticanje stranih investicija i unapređenje ukupnog poslovog ambijenta.\nVujanović je na početku informirao članove Vijeća o godišnjoj konferenciji i poslovnom forumu Evropske banke za obnovu i razvoj (EBRD) koja je u maju održana u Sarajevu. Istakao je važnost samog održavanja ovog skupa u našoj zemlji koji je okupio oko 3.000 učesnika, 70 velikih stranih investitora i obuhvatao gotovo 40 dešavanja. Također, naglasio je da se rezultati tog impozantnog skupa tek očekuju i da je jedan od njegovih glavnih ciljeva bilo povezivanje ekonomija u regionu.\nTokom trodnevne konferencije prezentirane su mogućnosti ulaganja u bh. privredu, posebno u energetskom sektoru, metalnoj i drvoprerađivačkoj industriji, poljoprivredi i turizmu, a poseban naglasak dat je na razvoj malog i srednjeg poduzetništva.\nO toj temi je govorio i zamjenik predsjednika Vijeća i federalni ministar razvoja, poduzetništva i obrta Amir Zukić koji je prezentirao izvještaj Organizacije za ekonomsku saradnju i razvoj (OECD) za 2019. o stanju malog i srednjeg poduzetništva u zemljama zapadnog Balkana i Turskoj.\nSavjetnica premijera Federacije BiH Aida Soko je prezentirala podatke Finansijsko-informatička agencija (FIA) da su prihodi koje su privredna društva u Federaciji BiH ostvarila u 2018. premašili 49,5 milijardi KM, što je za oko 1,5 milijardi KM više nego u prethodnoj godini. Također, profitabilno je poslovalo 15.699 privrednih društava u FBiH ili 68 posto od ukupnog broja aktivnih društava, koja su prošle godine ostvarila oko tri milijarde neto dobiti, što je 5,2 posto više nego 2017.\nJedan od najznačajnijih zaključaka sa današnjeg sastanka je da “mamac” za strane investitore ne može biti jeftina radna snaga, već interes i profit, što strani ulagači sigurno mogu pronaći u brojnim kompanijama na bh. tržištu, kao i kvalitetnu, obrazovanu i stručnu radnu snagu.\nViše učesnika naglasilo je neophodnost prilagođavanja obrazovnog sistema potrebama tržišta rada jer je to jedan od ključeva razvoja privrede, te zaustavljanje trenda odlaska kvalifikovane radne snage na strana tržišta rada, saopćeno je iz Ureda Vlade FBiH za odnose s javnošću.


ORL klinika : Južne vesti\n13:55, 2. 11. 2020.\nDa korona narušava kvalitet sluha - ne remeti drastično razgovor i mogućnost da pacijent čuje, ali da zbog virusa definitivno ne čuje visoke tonove - dokazali su lekari i medicinske sestre sa Klinike za bolesti uha, grla i nosa iz Niša, kaže direktor Dušan Milisavljević. Poziva građane koji su ozdravili, a sumnjaju da im je oštećen sluh, da se jave ORL klinici, jer kaže da uz adekvatnu terapiju mogu da izleče većinu pacijenata.\nOtkazane operacije zbog kvara na vodovodu\n10:29, 15. 11. 2013.\nZbog kvara na vodovodnoj mreži do koga je došlo u četvrtak, zgrada Službe za otorinolaringologiju Opšte bolnice u Vranju je bez vode zbog čega su sve operacije za petak otkazane.\nZavršena rekonstrukcija ORL-a u Prokuplju\n15:17, 24. 11. 2011.\nNakon pet meseci radova, koje su izvodili radnici tehničkog osoblja prokupačke bolnice, završena je rekonstrukcija ORL odeljenja.\nOperacije laserom na ORL klinici\n15:03, 14. 4. 2011.\nNa niškoj ORL Klinici počelo korišćenje novog lasera, koji će omogućiti preciznije hirurške intervencije i skratiti oporavak pacijenata nakon operacije.\nNovi laser na ORL klinici\n20:18, 2. 1. 2010.\nU Niš stigao najsavremeniji uređaj za operacije karcinoma glave i vrata.


Časopis 7-8/18 – FEB dd Sarajevo\nHome / Časopisi / 2015 / Časopis 7-8/18\nFEB dd 09/03/2018\t1,003 Views\nBrz razvoj tržišta kapitala u razvijenim tržišnim ekonomijama u novijem periodu značajno je uslovljen pojavom i razvojem novih tipova finansijskih posrednika – penzijskih fondova.Penzijski fondovi poslovnu politiku grade na mobilizaciji dugoročne i ugovorne penzijske štednje zaposlenih i njenom plasmanu u vrijednosne papire preduzeća i države. Kupovinom vrijednosnih papira od strane penzijskih fondova i ulaganjem penzijske štednje na račune ovih fondova širi slojevi stanovništva postaju indirektni suvlasnici u značajnom broju preduzeća čije su dionice sastavni segment portfolija ovih fondova. Prednost privatnih penzijskih fondova je to što su pravedni – ljudi dobijaju onoliko koliko su i sami doprinijeli. Fiskalno, ove penzije su održive u dugoročnom periodu i finansijski su zdrave. Pošto generišu dugoročne finansijske uštede mogu podstaći ekonomski rast zemlje. Država i dalje obezbjeđuje socijalnu sigurnost tekućim sistemom. Privatne penzije podrazumijevaju pojedinačnu odgovornost, diverzifikaciju rizika, akumulaciju štednje i kontinuirani nadzor države. Osnovni problem kod formiranja privatnih penzijskih fondova je u finansiranje tranzicionih troškova, jer se moraju sačuvati prava ljudi koji su već u penziji.\nPregovaranje – faze i tehnike pregovaranja\nPrevious Časopis 6/18


Prikazivanje članaka po tagu Grad Pančevo\nOd ponedeljka otpad iz Kovina voziće se na pančevačku deponiju, odlučeno nakon sastanka u Ministarstvu\nObjavljeno u mart 12, 2021\nMinistarka zaštite životne sredine Irena Vujović sazvala je večeras hitan sastanak sa predsednicom opštine Kovin Sanjom Petrović i gradonačelnikom Pančeva Aleksandrom Stevanovićem, na kojem je dogovoreno da se otpad iz Kovina od ponedeljka vozi na deponiju u Pančevo.\nGrad Pančevo kroz javno-privatno partnerstvo obezbedio 60 novih ekoloških autobusa\nObjavljeno u jun 5, 2020\nU Pančevo je danas stigao još jedan kontigent novih autobusa budućeg preduzeća za javni prevoz putnika “Pantransport”. U pitanju su najmoderniji ekološki autobusi tako da će Pančevo biti jedini grad u Srbiji sa najmodernijim javnim prevozom i potpuno novim voznim parkom.\nObjavljeno u januar 17, 2020\nIz Gradske uprave Pančevo prosleđeno nam je saopštenje gradonačelnika u vezi sa zagađenjem vazduha koje je posebno izraženo u prethodnih nekoliko dana. Saopštenje prenosimo u celosti.\nObjavljeno u septembar 20, 2019\nStalna konferencija gradova i opština pozvala je svoje članice da se pridruže obeležavanju Evropske nedelje mobilnosti, manifestacije koja se održava svake godine u periodu od 16. do 22. septembra.\nPančevo: Dan mladih u znaku kulture i obrazovanja\nObjavljeno u avgust 16, 2019\nGrad Pančevo se i ovog 12. avgusta našao na svetskoj mapi organizatora programa za mlade povodom Dana mladih. Dom omladine Pančevo, Kancelarija za mlade Gradske uprave grada Pančeva i omladinske organizacije civilnog društva organizovali su različite događaje povodom obeležavanja Dana mladih, pod sloganom „Transformacija obrazovanja”.\nPančevo nabavlja autobuska solarna stajališta\nObjavljeno u jun 13, 2018\nGrad Pančevo je raspisao tender za nabavku i postavljanje autobuskih solarnih stajališta.\nEkološko opismenjavanje dece kao jedna od najvažnijih aktivnosti u Pančevu za očuvanje Planete\nObjavljeno u april 22, 2018\nSvetski dan planete Zemlje obeležava se već 48 godina, svakog 22. aprila, u više od 150 zemalja širom sveta sa ciljem da se svetsko stanovništvo podseti i opomene na stanje planete na kojoj živimo.\nPomaci na unapređenju životne sredine u Pančevu\nObjavljeno u novembar 27, 2017\nGrad Pančevo nastoji da svake godine realizuje više aktivnosti koje će imati pozitivan uticaj na životne sredinu.\nbačka topola budi 2016 ekopedija Evropska nedelja mobilnosti Grad Pančevo JKP Higijena katarina banjai opština alibunar Pokret gorana i centar volontera RCT Mihajlo Pupin sadnja drveća Saša Pavlov strategija brige o mladima turistička organizacija pančevo Violeta Jovanov Peštanac zelena ekonomija\nZabrana gradnje svih hidroelektrana u zaštićenim područjima kroz novi zakon o OIE


U EU 2020. duplo više ljudi umrlo od raka nego do Covida\nEvropska komisija predstavila je danas Evropski plan za borbu protiv raka, koji se zasniva na novom pristupu EU prevenciji, liječenju i opravku od posljedica ove bolesti.\nU Briselu navode da je Evropski plan za borbu protiv raka zdravstveni, naučni, politički i operativni prioritet EU, za koji je izdvojeno četiri milijarde eura.\nPredsjednica EK, Ursula von der Leyen, kaže da je od karcinoma u 2020. godini u Evropu umrlo dva puta više ljudu nego od Covid-19.\n– U 2020. godini izgubili smo 1,3 miliona Evropljana od ove bolesti. I nažalost, broj slučajeva je u porastu. Zbog toga danas predstavljamo Evropski plan za borbu protiv raka. Borba onih koji se suprotstavljaju raku je naša zajednička borba u Evropi – rekla je von der Leyen.\nPlan za borbu protiv raka strukturiran je oko četiri ključne oblasti, a to su prevencija, rano otkrivaje, dijagnostika i liječenje i poboljšaje kvaliteta života oboljelih i onih koji su pobijedili karcinom.\nPoseban fokus biće posvećen djeci, pokretanjem inicijative “Pomaganje djeci oboljeloj od raka” kako bi se djeci obezbijedilo pristup brzom i optimalnom otkrivanju, dijagnozi, liječenju i njezi.\nNajavljeno je i pokretanje Centra znanja o raku, koji će pomoći na koordinaciji naučnih i tehničkih inicijativa povezanih sa borbom protiv rakom na nivou EU.


Viktor Pivač i Veselin Savić izborili plasman na Evropsko prvenstvo (Foto: VSS/Anđela Nišević)\nDa podsetimo, Vasić i Mačković su za Srbiju prošle godine u disciplini dvojac bez kormilara obezbedili normu za Olimpijske igre u Tokiju. Kao što je već poznato, pandemija korona virusa je uslovila odlaganje OI za 2021. godinu, tako da je norma za Srbiju ostala, ali posada koja će ući u taj dvojac na najvećoj svetskoj sportskoj smotri tek treba da bude određena.\nOno što se u tom odlaganju dogodilo, a što je izuzetno za naš sport, pojavila se konkurencija, koja podrazumeva da jedna ekipa "gura" drugu, da se bori jače, da se vesla više, da se trka brže i - tada rezultati bivaju bolji, a šanse za medalju veće.\n- Posle dva dana veslanja, i tri trke, dobili smo dvojac koji će nas predstavljati na Evropskom prvenstvu u Poljskoj. Tu je svakako bila i najjača konkurencija. Pivač i Savić su bili bolji od Vasića i Mačkovića, a trke je obeležila prava drama. U prvoj su, naime, Vasić i Mačković ostvarili bolje vreme. U drugoj je došlo do izjednačenja, a u trećoj, koja je bila praznik veslanja i sportske borbe, došlo je do preokreta i Pivač i Savić su izborili mesto u reprezentaciji za predstojeće prvenstvo Evrope. Ta konkurencija i rivalstvo su odlična stvar za naš sport i dižu ga na jedan viši nivo - nije krio zadovoljstvo posle izbornih trka Aleksandar Ivković, koordinator za seniore A, za muške i ženske discipline.\nRezultate Izborne trke za EP 2020. pogledajte ovde - 1. START\nRezultate Izborne trke za EP 2020. pogledajte ovde - 2. START\nRezultate Izborne trke za EP 2020. pogledajte ovde - 3. START\nZa sada su poznate četiri posade za EP u Poznanju, ali postoji mogućnost da naša reprezentacija bude i pojačana.\n- Da li ćemo još nešto da uradimo, zavisi od razgovora sa trenerima i sportistima naradna tri, četiri dana, pa ćemo videti da li ćemo još neku ekipu napraviti ili nećemo. Pitanje je da li ćemo moći sve da stignemo, da uključimo i one koji su bili povređeni ali se vratili veslanju, jer nemamo još puno vremena, a oni su imali veliku rupu u treningu ove godine... Videćemo da li ćemo šta uspati da napravimo - istakao je Ivković.\nUz pomenuti dvojac, Srbija će za sada imati bar još tri posade koje će veslati i Poznanju.\n- U skifu je Aleksandar Beđik bio dominantan u odnosu na Aleksandra Filipovića. Uopšte, cele sezone Beđik je izuzetno odskočio i postavljao rekordna vremena, koja do sada kod nas nisu zabeležena. U lakom skifu Miloš Stanojević je praktično bio bez konkurencije i bio je nešto sporiji, ali je plasmanski zadovoljio. Bio je jedno pet sekundi slabiji od norme, ali je to sve u domenu onog prihvatljivog... Imali smo i Jovanu Arsić, koja je bila na nekih četiri, četiri i po sekundi od norme, što nije loš rezultat. U suštini su ostvareni dobri rezultati kod svih, ali odlično kod dvojca i skifa, i njih bih ipak malo izdvojio kao ozbiljne ekipe za Evropsko prvenstvo - kaže Ivković.\nJavnost svakako želi medalje, koje god da je takmičenje u pitanju, ali naročito su svi željni uspeha sada, u doba korone, kada nedostaje putovanja, nadmetanja i slušanja himni... Ipak, oni koji ozbiljno rade, uvek imaju viši cilj.\n- Ovo Evropsko prvenstvo će da posluži kao generalna proba za odluke u kom pravcu ići ka Olimpijskim igrama, da vidimo gde je tu dvojac i gde je tu skif - bio je više nego jasan Aleksandar Ivković.


Održana konstitutivna sednica SO Velika Plana: Izabrano novo opštinsko rukovodstvo!\nPredsednik SO je Nenad Perić, dok će funkciju predsednika Opštine obavljati Igor Matković\nKonstituisan je novi saziv SO Velika Plana. U novi parlament ušlo je ukupno 5 lista i koalicija, a apsolutnu većinu sa 22 odbornika u novom sazivu ima lista "Aleksandar Vučić-Srbija pobeđuje" SNS, 7 odbornika koalicija DSS-SPO-PSS „Naša opština na prvom mestu-Dejan Šulkić“, 5 odbornika koalicija SPS-JS, 3 Grupa građana "Za naš grad i naša sela", i 2 odbornika DS- dr.Snežana Milojković.\nNa ovom zasedanju bilo je prisutno 38 od ukupno 39 odbornika, i nakon potvrđivanja njihovih mandata, za predsednika SO Velika Plana predložen je Nenad Perić ispred liste Aleksandar Vučić Srbija pobeđuje. U toku procedure glasanja konstitutivnu sednicu su napustili odbornici koalicije DSS-SPO-PSS.\nTajnim glasanjem usvojen je predlog da se za predsednika SO Velika Plana izabere Nenad Perić, koji je dobio podršku 32 odbornika. Za zamenika predsednika SO, takođe tajnim glasanjem, izabran je Dragutin Pašić sa liste "Aleksandar Vučić-Srbija pobeđuje", dok je sekretar Radiša Isailović, koji je ovu funkciju obavljao i u prethodnom sazivu.\nZa novog predsednika Opštine Velika Plana predložen je Igor Matković, koji je ovu funkciju obavljao i pre lokalnih izbora, održanih 24 aprila, a on je za svog zamenika predložio Željka Rajića. Tajnim glasanjem Igor Matković, sa liste SNS i Željko Rajić sa liste SPS-JS, dobili su podršku 31 odbornika novog saziva, pa su apsolutnom većinom izabrani na pomenute funkcije.\nOdbornici novog saziva lokalnog parlamenta opštine Velika Plana izabrali su 7 od ukupno 11 članova Opštinskog veća. To su Slaviša Dinić, Radoje Jocić, Tomo Šmigić, Slađana Janković, Bojan Damjanović, Miroslav Milošević i Dragan Cvetković, dok će ostali biti izabrani na nekom od sledećih zasedanja.\nInače, na samom kraju sednice novoizabrani predsednik SO Velika Plana Nenad Perić, najavio je sledeće zasedanje lokalnog parlamenta za narednu sedmicu i ono će biti održano po hitnom postupku.


EP u futsalu 2012 - Blic Sport\nŠpanija ponovo prvak Evrope u futsalu\nReprezentacija Španije u futsalu odbranila je titulu prvaka Evrope, pošto je u finalu šampionata u Zagrebu posle produžetka savladala Rusiju sa 3:1.\nItalijani pobedili Hrvate i osvojili treće mesto na EP u futsalu\nReprezentacija Italije u futsalu osvojila je treće mesto na Evropskom prvenstvu, pošto je u Zagrebu pobedila domaćina Hrvatsku sa 3:1.\nHrvatska bez finala u futsalu, Rusija eliminisala domaćine EP\nReprezentacija Rusije plasirala se finale Evropskog prvenstva u futsalu, pošto je u Zagrebu pobedila domaćina Hrvatsku sa 4:2.\n"Orlovi" bez futsal polufinala sa Hrvatskom, Rusima Brazilci doneli trijumf\nFutsal reprezentacija Srbije nije uspela da se plasira u polufinale Evropskog prvenstva jer je u Splitu izgubila sa 2:1 od Rusije u četvrtfinalnom duelu u kome su "orlovi" poveli, a potom prokockali prednost protiv rivala čiji je glavni oslonac bio tandem iz Brazila.\n"Orlovi" u noći rekorda prošli u četvrtfinale EP u futsalu\nFutsal reprezentacija Srbije plasirala se u četvrtfinale 8. šampionata Evrope savladavši u Zagrebu u prvom kolu Azerbejdžan sa 9:8, pa će preostali meč "orlova" u uvodnoj rundi nadmetanja, protiv Portugala, odlučivati ko će dalje sa prve, a ko sa druge pozicije u grupi.\nFutsal reprezentacija Srbije želi u polufinale EP\nSelektor reprezentacije Srbije u malom fudbalu (futsal) Aleksandar Kovačević rekao je da će osnovni cilj njegove ekipe na Evropskom prvenstvu u Hrvatskoj biti plasman u polufinale.\nEP u futsalu: Srbija u grupi sa Azerbejdžanom i Portugalom\nŽreb nije mazio srpsku futsal reprezentaciju, koja će na Evropskom prvenstvu u Hrvatskoj, igrati u grupi D sa selekcijama Portugala (finalista prošlogodišnjeg EP u Mađarskoj) i Azerbejdžana (četvrtoplasirani na istom takmičenju).\nFutsal reprezentacija Srbije po treći put u nizu na EP\nFutsal reprezentacija Srbije se zahvaljujući pobedi nad Finskom od 6:0 i trijumfu Rusije nad Holandijom od 2:0, u trećem kolu kvalifikacione grupe 2, plasirala na Evropsko prvenstvo, koje će se početkom sledeće godine održati u Hrvatskoj.


Veliki preokret, Donaruma može da ide, ali nema gde?! - Sportske.net\nVeliki preokret, Donaruma može da ide, ali nema gde?!\nPariz gleda na drugu stranu, on sam ne želi da ostane u Seriji A, ostale pozicije su zatvorene. U Milanu mu poručili da je za 70 miliona slobodan, ali niko neće platiti ni 40!\nPrekršili FFP - Nema više dileme, UEFA će kazniti Milan!Serija A - Interova euforija, Roma i Juve favoriti, hoće li se probuditi Napoli? (NAJAVA)Proključalo, Rajola besan na upravu Milana, evo šta traži!Konačno - Oglasio se Donaruma!Već je dogovoreno i potpisano, Milan doveo golmana i on je zamena za Donarumu!\nNe smiruju se strasti oko Donarume, Milan mu je poručio da, ako želi, može da ode. To je zvaničan stav kluba, Mirabeli koji je u sukobu sa Rajolom ne želi bilo kakve kontroverze, za sumu od 70 miliona evra ove zime, ili nešto manje narednog leta, najtalentovaniji golman Italije, po mnogima i Evrope može da napusti Milan.\nAli, problem je u destinaciji.\nLetos je Al-Kelaifi želeo da dovede Donarumu kao slobodnog igrača, plati mu 12 miliona evra po sezoni, ali kao slobodnog igrača. Sada, PSŽ nema nameru da uloži više od tridesetak miliona evra u ovaj transfer, što će Milan odbiti.\nTakođe, priča se da bi ono želeli, ako budu imali novca da plate klauzulu za Oblaka, izbegnu da ulaze u probleme koje Donaruma ima, a i smatraju da je Slovenac bolje rešenje, da je iskusniji u Evropi i na kraju krajeva, bolji golman.\nOni su i prošlog leta želeli Oblaka, ali ih je FFP sprečio u tome. Sada, ako se oslobode Di Marije, Pastorea, Munijea i još petorice igrača koji su na listi za odlazak, mogli bi da plate Slovenca i dobiju golmana za narednu deceniju.\nTo Mina Rajolu ostavlja u problemima. Naime, ako De Hea ne ode iz Reala, sa Kepom na golu Madriđana, ali i njegovim lošim odnosima sa Perezom, jedina opcija, ona ozbiljna, ostaje Juventus. Oni bi platili 40 miliona i ponudi Šćešnjog, to je ono što gura Nedved kome je Rajola bio agent, ali većina u klubu je protiv, a ni sam Donaruma ne želi da ostane u Italiji, za njega bi to bio preveliki pritisak.\nZbog toga, današnji naslovi "Donaruma idi, ali nemaš gde", u stvari govore da mladi golman nema mnogo opcija i da će, kako sada stvari stoje, ostati među "Rosonerima".


Veliki petak uz ograničenja zbog pandemije - Svet - Dnevni list Danas\nPočetna » Svet » Veliki petak uz ograničenja zbog pandemije\nVeliki petak uz ograničenja zbog pandemije\nFoto: Beta/ AP/ Maya Alleruzzo\nZa hrišćane koji poštuju gregorijanski kalendar danas je Veliki petak, a zbog pandemije korona virusa u verske objekte širom sveta može da uđe ograničen broj vernika, dok masovnih hodočašća uobičajenih u sedmici uoči Uskrsa nema.\nVirus se i dalje širi u Francuskoj, Brazilu, Filipinima i drugim dominantno hrišćanskim zemljama, u kojima su druge godine zaredom na snazi različita ograničenja kretanja, usled znatno bržeg širenja novih sojeva korona virusa.\nU Jerusalimu su prošle godine bile na snazi oštre mere, na obredima su bili jedino malobrojni sveštenici, za razliku od ranijih godina kada bi se na svetim mestima u tom gradu okupile desetine hiljada hodočasnika.\nHram Vaskrsenja Hristovog, na mestu na kojem je prema verovanju Hrist raspet, ove godine je otvoren za posetioce, ali se očekuje nekoliko desetina ljudi pošto oni nisu pozivani da dođu.\nIzrael ima jednu od najuspešnijih kampanja vakcinacije u svetu, zbog čega su ponovo otvoreni restorani, hoteli i verski objekti. Medjutim, vazdušni saobraćaj ograničen obaveznim karantinom i drugim merama, što sprečava dolazak vernika iz drugih zemalja koji se obično slivaju u Jerusalim tokom Svete nedelje.\nFoto: Beta/AP/Mahmoud Illean\nU Vatikanu se verski obredi ove nedelje odvijaju pred ograničenim brojem vernika sa zaštitnim maskama, u skladu s protivepidemijskim pravilima.\nVeliki petak za hrišćane je dan sećanja na muke raspetog Isusa i njegovu smrt.\nJerusalimKorona viruspandemijaveliki petakJerusalim\nOI 2021 • danas 12:37\nFrancuska planira treću dozu vakcine protiv korona virusa za najosetljivije kategorije u septembru\nSport • danas 12:34\nBritanski biciklista osvojio zlato na OI u omnijumu\nFrancuski predsednik Emanuel Makron izjavio je danas da se njegova vlada sprema da organizuje kampanju za buster vakcine protiv korona virusa "za najosetljivije i najstarije" u septembru.\nSvet • danas 11:01\nBanjaluku je jutros oko sedam časova pogodilo snažno nevreme,...\nSvet • danas 09:44\nSAD Tajvanu prodaju oružje vredno 750 miliona dolara\nAdministracija predsednika Bajdena obavestila je američki Kongres o prodaji...\nJedini Avganistanac u kosmosu\nAbdul Ahad Mohmand, jedini je avganistanski kosmonaut koji je...


UKC Republika Srpska – Terapija radikularnog bola u UKC RS\nTerapija radikularnog bola u UKC RS\nZavod za kliničku radiologiju UKC RS posjetio je prof. dr Suad Jaganjac, specijalista interventne radiologije iz Schön Klinik Hamburg Eilbek koji je ujedno i predavač na Medicinskom fakultetu u Banjaluci. Ovom prilikom pod njegovim mentorstvom se izvela minimalno invazivna radiološka procedura terapije hroničnog radikularnog bola.\nRadiološke procedure terapije hroničnog radikularnog bola i njihovo uvođenje u našoj ustanovi olakšaće tegobe pacijentima koji se suočavaju sa radikularnim bolom, stanjem koje nastaje kao posljedica pritiska na nerv uslijed oštećenog međupršljenskog diska, kod diskus hernije, spondiloze, diskartroze ili zapaljenskih promjena.\nTerapiji su podvrgnuta dva pacijenta, a od naredne godine procedura će biti svakodnevna u Univerzitetskom kliničkom centru Republike Srpske. Pacijentu se pod kontrolom skenera veoma precizno daje lijek tačno tamo gdje je potrebno blizu nerva čime se postižu maksimalni rezultati. Na ovaj način, naša ustanova postaje jedina zdravstvena ustanova u Bosni i Hercegovini koja će izvoditi ove procedure.


Rubin Riter je ko-izvršni direktor kompanije Zalando od 2010. godine, a danas kompanija ima 36 miliona potrošača i prihod od 1,8 milijardi evra prošlog kvartala.\nKako se navodi, Riter će ostavku dati u maju, i na taj način će prekinuti ugovor koji traje do kraja 2023, piše Bizlife.\n"Moja supruga i ja smo se usaglasili da narednih godina njene profesionalne ambicije treba da imaju prioritet", rekao je Riter i dodao:\n"Želim da posvetim više vremena svojoj porodici. Posle više od 11 neverovatnih godina u kojim mi je Zalando bio prioritet, osećam da je vreme da svom životu dam novi pravac".\nRiter u izjavi koju je dao nije detaljisao o novom poslu svoje supruge.\nDruga dva izvršna direktora kompanije Zalando, Robert Gentz i David Schneider, nastaviće da vode kompaniju, saopštila je kompanija.\nKupci Zalanda rasprostranjeni su u 17 zemalja. Onlajn platforma bavi se onlajn prodajom odeće, aksesoara i drugih proizvoda za lepotu.\nSvi Mazdini automobili do 2030. biće hibridni ili električni\nJapanski automobilski div, Mazda objavio je da se intenzivno okreće proizvodnji električnih automobila. Očekuju da će do 2030. godine svi njihovi automobili biti barem delimično električni, piše Rojters.\nHRVATI NE BIRAJU Nema veze odakle su radnici, samo da su što jeftiniji\nEvropska unija prošle godine je izdala 3,22 miliona dozvola za boravak strancima koji nisu građani EU. Dozvole se izdaju radi zapošljavanja, obrazovanja, porodičnih razloga, prava na azil i supsidijarnu zaštitu.


Program ”Izgradnja demokratije" je nastojanja Amerike da komunicira sa Irancima\n31 mart, 2006\nSjedinjene Države sa Iranom već decenijama nemaju zvanične diplomatske odnose, a malo je i drugih kontakata medju stanovništvom dvije zemlje. U posljednje vrijeme, medjutim, Bushova administracija ostvaruje neke kontakte sa Irancima, na jedan novi i, mnogi kažu, kontroverzan način.\nZvanični rat riječima - eskalira.\nDick Cheney, potpredsjednik SAD:\nMi nećemo dozvoliti Iranu da posjeduje nuklearno oružje.\nJavad Vaeidi, zamjenik sekretara Iranskog Vrhovnog vijećaJ:\nAko Amerika želi da ide baš tim putem, nek izvoli, pa ćemo vidjeti.\nI dok bilateralne tenzije rastu, državni sekretar Condoleezza Rice je nedavno pred Kongresom objašnjavala šta Bushova administracija čini kako bi doprla do ušiju iranskog naroda.\nNaš je prijedlog da se osigura podrška ne-vladiim organizacijama koje mogu djelovati u Iranu i na mnogo načina, što je najvažnije, mogu popraviti i pojačati naš edukativni i kulturni utjecaj na iranski narod.\nSve je to dio nastojanja koje Bushova administracija naziva "izgradnjom demokratije". State Department od Kongresa traži dodatnih 15 miliona dolara za podršku organizacijama iranskih gradjana i ne-vladinim organizacijama, u ovoj godini. Ovu su vijest pozdravili mnogi koji rade za ne-vladine organizacije.\nZahir Janmohamed, Amnesty International:\nTo je pozitivan korak, jer je važno u naš rad uključiti i Iran.\nU isto vrijeme, Zahir Janmohamed, koji rukovodi programima za ljudska prava na Srednjem Istoku, upozorava da je Iran veoma\nopasno mjesto za djelovanje američkih organizacija.\n”U Iranu već vlada klima u kojoj su oni koji izražavaju neslaganje ili imaju mišljenje drugačije od vlade - izloženi velikom riziku.“\nUbacivanje, kroz filtere nevladinih organizacija, novca u Iran može ugroziti i živote nekih Iranaca, upozorava on.\nMedjutim, State Department već prima prijave ne-vladinih organizacija i pojedinaca zainteresiranih da dobiju američka finansijska sredstva za rad sa iranskim narodom.\nInače, program nazvan "izgradnja demokratije" je dio većeg poduhvata - nastojanja Amerike da komunicira sa Irancima. State Department u te svrhe formira novi Ured za Iran, ovdje u svojoj centrali u Washingtonu, a u planu je povećavanje minutaže televizijskog i radio programa za emitiranje za taj region.


You are at:Home»Security»Svpeng mobilni virus koristi „keylogger“ tehniku za presretanje korisničkih podataka\nBy Zoran Kovacevic on\t 1.8.2017 Security\nStručnjaci iz kompanije Kaspersky Lab otkrili su novu verziju Svpeng mobilnog bankarskog Trojan virusa koji poseduje „keylogging“ funkciju – tehniku koju koriste kriminalci koji sprovode ciljane napade. Modifikovani Trojan krade uneti tekst, kao što su podaci o bankovnom o računu, tako što zloupotrebljava opcije na android operativnom sistemu. Ovaj pristup takođe dozvoljava trojan virusu da dobije dodatne dozvole i prava i spreči pokušaje brisanja. Istraživači upozoravaju da ažuriranje softvera ne štiti od ove vrste trojan virusa.\nTrojan virus se distributra putem malicioznih veb stranica, u vidu lažne flash player aplikacije. Tokom aktivacije traži dozvolu da koristi aplikacije za pristupačnost. Koristeći ovu opciju, trojan virus može postići sledeće: pristupiti korisničkom interfejsu drugih aplikacija i napraviti snimak ekrana (screenshot) svaki put kada je neki taster pristisnut, prikupljajući na taj način podatke kao što su podaci o bankovnom računu. Može samom sebi dati administratorska prava na uređaju i mogućnost prekrivanja drugih aplikacija. Sposobnost prekrivanja je neophodna jer neke aplikacije, uglavnom bankarske, ne dozvoljavaju pravljenje snimka ekrana. U takvim slučajevima, Trojan otvara svoj fišing prozor umesto aplikacije. Istraživači su otkrili URL fišing listu, koja targetira bankarske aplikacije vodećih evropskih banaka.


Srbija, Rumunija, Bugarska i Grčka otvaraju granice od 1. juna - Sputnjik Srbija\n15:23 16 Jul 2020\n14:02 19.05.2020 (osveženo 18:10 19.05.2020) Preuzmite kraći link\nTo je dogovoreno na video-sastanku četvorke, koju čine Srbija, Grčka, Bugarska i Rumunija, a na kojem je našu zemlju predstavljao predsednik Aleksandar Vučić.\nTokom sastanka se razgovaralo o postepenom popuštanju mera, kako bi se olakšao transport ljudi i robe, kao i turistička putovanja između zemalja Kvadrilaterale.\nPredsednik Vučić je istakao da je u cilju promovisanja ekonomskih aktivnosti Srbija saglasna da se granice otvore 1. juna, uz primenu odgovarajućih epidemioloških mera.\nOn je naglasio da je međusobni dogovor za ublažavanje ograničenja za prelazak granice jedan od ključnih elemenata za podsticanje ekonomije, posebno u oblasti turizma. Sagovornici su zaključili da se sve četiri zemlje uspešno bore sa korona virusom i konstatovali da bi otvaranje granica omogućilo brži oporavak nacionalnih ekonomija.


► Mobilni telefoni više služe za fotografisanje nego za razgovor\nIstraživanje je pratilo navike korisnika mobilnih telefona u Sjedinjenim Američkim Državama i Južnoj Koreji gde je 87 odsto ispitanika izjavilo da mobilnim telefonom fotografišu najmanje jednom nedeljno, dok je 82 odsto reklo da bar jednom nedeljno koriste telefon za - razgovor s nekim.\nSnimanje videa telefonom je popularno među 74 odsto ispitanika jer smatraju da fotografije nisu dovoljne da prikažu neku atmosferu, a 68 odsto snima i šalje video sa zanimljivih mesta i vidikovaca.\nPoruka (ne) trpi sve\nČesto u nerazmišljanju ili strahu da nešto partneru kažemo uživo, to učinimo putem SMS. I pogrešimo, jer postoje stvari koje je ipak bolje saopštiti licem u lice. Ovo ne bi trebalo da...\nIran naredio blokadu aplikacije Telegram\nIranske vlasti su naredile internet provajderima u toj zemlji da blokiraju pristup aplikaciji za dopisivanje Telegram koju koristi oko 40 miliona Iranaca.\nRizično vršljanje po tuđem telefonu\nJedno sasvim obično veče i sedam sasvim bliskih prijatelja. Okupili su se na večeri, kao i toliko puta do sada. A, onda - veče postaje sasvim neobično, a prijatelji uopšte više nisu bliski...\nRTS: Vučić i Makron o unapređenju odnosa Srbije i Francuske\nPredsednici Srbije i Francuske, Aleksandar Vučić i Emaunel Makron, razgovarali su večeras telefonom o unapređenju bilateralnih odnosa i evropskom putu Srbije, prenela je Radio-televizija Srbije...


Policajci šest država regiona brinu o bezbednosti tokom leta u Crnoj Gori - Infobrif\nPolicajci šest država regiona brinu o bezbednosti tokom leta u Crnoj Gori\nObjavljeno 13.06.2019. u 09:29\nŠtab operativne akcije „Leto 2019“, čiji je zadatak da osigura bezbednu letnju turističku sezonu, formiran je, a crnogorskim policajcima ove sezone u aktivnostima na primorju pridružiće se 16 kolega iz šest država, saopštio je pomoćnik direktora Uprave policije, Nikola Janjušević.\nOn je agenciji MINA rekao da je direktor Uprave policije formirao štab čiji je osnovni zadatak da preduzima mere i aktivnosti i sarađuje sa drugim organima i institucijama radi bezbednog odvijanja letnje turističke sezone.\nJanjušević, koji je i rukovodilac štaba, kazao je da je štab donio operativni plan koji je sublimirao planove svih sektora Uprave policije, centara (CB) i odeljenja bezbednosti (OB) na teritoriji čitave države, navodeći kao poseban apekt tog plana međunarodnu saradnju sa partnerskim policijskim organizacijama.\nOn je podsetio da je Uprava policije 2012. godine ušla u projekat međunarodne policijske saradnje oko ispomoći tokom letnje turističke sezone sa policijskim organizacijama Srbije, Hrvatske i Albanije, dok su već naredne godine sklopili sporazume o saradnji i sa Makedonijom i Italijom.\n„Ove godine, osim sa pet navedenih, sklopićemo sporazum sa policijom Rumunije, tako da će predstavnici šest policijskih organizacija biti na ispomoć u Crnoj Gori tokom letnje turističke sezone“, saopštio je Janjušević.\n„Iz Srbije dolazi šest policijskih službenika, od kojih će po dva biti stacionirana u CB Budva, Bar i Herceg Novi. Po jedan su pripadnici kriminalističke, a drugi je pripadnik uniformisane policije“, precizirao je Janjušević.\nKako je dodao, iz Hrvatske će jedan policijski službenik doći na ispomoć u Herceg Novi, a drugi u Budvu, a iz Severne Makedonije dolaze dva policijska službenika u jednoj smeni, koji će biti na ispomoć u CB Budva.\nJanjušević je kazao da će iz Albanije doći četiri policijska službenika u jednoj smeni, po dva u OB Ulcinj i CB Budva, dok će crnogorskim policajcima u Budvi pomagati po jedan kolega iz Rumunije i Italije.\n„Sa Ravnateljstvom policije Hrvatske sporazum smo sklopili na bazi reciprociteta, pa će dva policijska službenika iz Crne Gore u jednoj smeni ići na ispomoć u Hrvatsku, odnosno u policijsku upravu dubrovačko-neretvansku. Ispomoć će trajati od 1. jula do 1. septembra, u tri smene po 20 dana“, saopštio je Janjušević.\nPrema njegovim rečima, izuzetno dobri rezultati su ostvareni tokom poslednjih godina, od kada je uspostavljena saradnja sa policijskim organizacijama tokom letnje turističke sezone.\nKada je reč o ispomoći crnogorskih policajaca iz severnih gradova, Janjušević je objasnio da će se ispomoć raditi shodno dinamici plana i da će dovoljan broj službenika, pripadnika kriminalističke, sektora policije opšte nadležnosti i granične policije, biti upućen na ispomoć kolegama u toku turističke sezone u primorskim centrima.\nOn tvrdi da upućivanje policijskih službenika na ispomoć kolegama sa primorja tokom leta neće uticati na redovne aktivnosti koje policija treba da sprovodi u drugim gradovima.\n„Turistička sezona je na teritoriji čitave Crne Gore i vodićemo računa da ne oslabi operativnost iz organizacionih jedinica iz kojih se šalje ispomoć u primorske opštine“, naglasio je Janjušević.\nOn je kazao da je ovogodišnja turistička sezona, kao i prethodne, poseban izazov za pripadnike Uprave policije.\n„Pripadnici Uprave policije preduzeće sve mere i aktivnosti u skladu sa zakonima da tokom letnje turističke sezone, ali i čitave godine, osiguraju stabilan red i mir, obezbede ličnu i imovinsku sigurnost turista i crnogorskih građana“, poručio je Janjušević.\nIzvor RTV Budva\nSezona počela, a plaže u Herceg Novom nisu spremne za goste


sps Bajatović ponovo prvi čovek SPS u Vojvodini\nSPS najavljuje krivičnu prijavu zbog mitinga Glas javnosti, 18.03.2011.\nČAČAK - Predsednik čačanskog ogranka Socijalisticke partije Srbije (SPS)\nVeljko Negovanović najavio je da će podneti krivičnu prijavu protiv nepoznate osobe koja je odobrila održavanje mitinga Dodaj novi komentar\nIzbori u prvoj polovini 2012. Glas javnosti, 17.03.2011.\nBEOGRAD - Lider Socijalističke partije Srbije Ivica Dačić izjavio je da nema uslova za raspisivanje vanrednih parlamentarnih izbora i da će redovni izbori biti održani u prvoj polovini 2012. godine.\nBEOGRAD - Danas se navršava pet godina od smrti bivšeg predsednika Srbije i predsednika SR Jugoslavije Slobodana Miloševića, koji je preminuo u pritvoru Haškog tribunala, gde mu je suđeno za ratne zločine\nDačić: Lilić u Libiji bio privatno Glas javonsti, 01.03.2011.\nBEOGRAD - Potpredsednik Vlade Srbije i lider Socijalističke partije Srbije (SPS) Ivica Dačić izjavio je da Srbija ne želi da se meša u unutrašnja pitanja Libije i da bivši predsednik SRJ Zoran Lilić u Libiji\nnije Dodaj novi komentar\nDačić očekuje sastanak lidera koalicije\nBEOGRAD - Predsednik Socijalističke partije Srbije Ivica Dačić izjavio je da očekuje da predsednik Srbije Boris Tadić zakaže sastanak lidera stranaka vladajuće koalicije na kome će se razgovarati o 1 komentar\nBEOGRAD - Gej aktivista Boris Milićević izjavio je da je njegovim izborom za člana Glavnog odbora Socijalističke partije Srbije učinjen veliki pomak na političkoj sceni zemlje i da će sa te pozicije učiniti sve 1 komentar\nTadić: DS i SPS saveznici u budućnosti Glas javnosti, 12.12.2010\nBEOGRAD - Predsednik Srbije Boris Tadić izjavio je da je Srbiji potrebno\njedinstvo o strateškim ciljevima i pravcima razvoja u narednih deset godina i izrazio uverenje da će Demokratska stranka Dodaj novi komentar\nBEOGRAD - Predsednik Socijalističke partije Srbije Ivica Dačić izjavio je da je cilj "istorijskog kongresa" da se ta stranka više nikada ne vezuje za loš ekonomski položaj ljudi, sankcije, ratove i politička ubistva.\nKongres SPS nije povezan sa rekonstrukcijom Vlade Srbije Glas javnosti, 10.12.2010.


Hakeri lako mogu kontrolisati vojne avione › Made-in-Germany.rs\nPokrećući inicijativu za borbu protiv sajber pretnji, šef bezbednosti nemačkog ratnog vazduhoplovstva general-major Ansgar Riks se pozvao na istraživanje po kome hakeri lako mogu preuzeti kontrolu nad vojnim avionima uz pomoć opreme vredne svega 5.000 eura.\nPortparol nemačkog Ministarstva odbrane je najavio da bi razvoj nove „sajber stručnosti avijacije“ pokrivao sve od podizanja svesti o sajber pretnjama do projekata za tehničko istraživanje i opremanje letilica zaštitnim sistemima. On je dodao da je ovu ideju podržala i državna sekretarka Katrin Suder, prenosi agencija „Rojters“.\nNa konferenciji u nemačkom gradu Bikerburgu, Riks je rekao da ga plaši to što postoji mogućnost da hakeri preuzmu kontrolu nad letilicom uz pomoć opreme koja nije skupa. Zbog toga je pozvao vojne zvaničnike da se ne fokusiraju samo na moguće probleme sa kompjuterskim softverima, već i da rade na obezbeđivanju uslova da se avioni ne mogu preuzeti sa zemlje ili eventualno preko putnika u vazduhu.\nOd MiG na 14/07/2017 / AKTUELNO / Ostavite komentar


GIS za bolju samoupravu – Zlatibor.News\nEkonomija Info Servisne informacije Video Zlatiborski okrug\nGIS za bolju samoupravu\nRazvojni program EU Pro je krajem decembra na Zlatiboru predstavio javni poziv za podnošenje predloga projekata za uvođenje i razvoj geografskih informacionih sistema (GIS-a) za koji je Evropska unija opredelila 1,2 miliona evra. Ovom prilikom su predstavnicima lokalnih samouprava informisani o procesu uvođenja i razvoja GIS-a kroz nabavku softvera i hardvera, kao i neohodne računarske opreme, a govorilo se i o uslovima poziva i načinu prijavljivanja. Na ovom skupu tim opštine Čajetina je predvodio Mirko Blagojević.\nO projektu je govorio Viktor Veljović, programski saradnik za GIS sisteme i urbanističke planove. On je istakao da se GIS razvija od devedesetih godina XX veka i da je do sada kroz razne projekte više od pedesetak opština uvelo ovaj informacioni sistem. Među opštinama koje su uvele GIS je i opština Čajetina koja je svoj sistem razvila uz podršku EU kroz projekat Excange 3.\nGeneralno geografsko informacioni sistemi nude niz prednosti jer lokalna samouprava postaje efikasnija i jeftinija. Ovim sistemima se omogućava ažurnija evidencija izgrađenosti prostora, a proces održavanja i korišćenja prostornih podataka je jednostavan i ubrzan. Takođe, jedna od važnih karakteristika je i elektronski transfer podataka i dokumenata kao i pristup ovim podacima putem interneta….\nPoziv je otvoren do 30. decembra 2018. godine, a pravo učešća ima svih 99 lokalnih samouprava iz regiona Šumadije i zapadne Srbije i Južne i istočne Srbije koje su uključene u realizaciju programa EU PRO. Propozicijama javnog poziva je predviđeno da maksimalna vrednost pojedinačnog projekta može biti do 100.000 eura, dok ukoliko se udruži više lokalnih samouprava vrednost projekta maksimalno može biti 150.000 eura.\nTagged eu, eu pro, geografski informacioni sistemi, gis, javni poziv, zlatibor\nEkonomija Sport Sport+ Vesti\nPosle dvogodišnjih radova na rekonstrukciji sportska hala u Čajetini će ponovo postati dom sportista, a svečano otvoranje je zakazano za četvrtak 7.novembar 2019.godine.\nU nedelju, 31.jula na Tić polju nadomak Zlatibora održan je 43.Sabor trubača zapadne Srbije. Ove godine se za titulu najboljeg duvačkog sastava zapadne Srbije nadmetalo deset orkestara. Ovi orkestri su se nadmetali i za pet direktnih mesta za 56. Dragačevski sabor u Guči koji će se održati 13. avgusta. Sabor je počeo trubačkim zborom, a zatim su se […]


Savez za promjene odlučan: Neće podržati set zakona o akcizama - BHRT\nYou are here: Home / BiH / Savez za promjene odlučan: Neće podržati set zakona o akcizama\nSavez za promjene odlučan: Neće podržati set zakona o akcizama\n12.10.2017. By A.K. Off 25\nPoslanici Saveza za promjene neće podržati predložene izmjene seta zakona o akcizama jer u tekstu nije potpuno transparentno trošenje prikupljenih sredstava,rekla je predsjedavajuća Kluba poslanika SDS-a u Predstavničkom domu PSBiH Aleksandra Pandurević.\nIz Vijeća ministara je saopšteno da je ovo stav Pandurevićeve koji je iznijela tokom sastanka predsjedavajućeg Vijeća ministara Denisa Zvizdića sa poslanicima Saveza za promjene, u okviru niza njegovih sastanaka sa parlamentarcima o prijedlogu seta zakona o akcizama.\nPredsjedavajući Vijeća ministara je na sastanku ponovio da je u procesu usvajanja ovog izuzetno važnog zakona neophodno u potpunosti jasno definisati namjenu prikupljenih sredstava, te o prikupljenim sredstvima redovno i transparentno izvještavati javnost i parlament BiH.\nZvizdić će u narednom periodu nastaviti razgovore sa svim akterima u procesu usvajanja seta zakona o akcizama.\nPotvrđena optužnica protiv Alije Delimustafića i još 37 osoba 12.10.2017.\nAgencije: Poslije decenija nepovjerenja bolji odnosi Beograda i Ankare 12.10.2017.


VILA SULTANA / NEOS MARMARAS - Letovanje 2022, Grčka 2022 apartmani, Hoteli leto 2022, Oktopod Travel\nLokacija: Vila Sultana je locirana u prvom redu, na svega 50 metara od gradske plaže.\nOpis: Poseduje dvokrevetna i trokrevetna studija, kao i četvorokrevetne i petokrevetne apartmane, smeštene u prizemlju, na prvom, drugom ili trećem spratu. Svaka smeštajna jedinica ima opremljen kuhinjski deo, kupatilo/wc, TV, WiFi internet i klima uređaj (korišćenje uključeno u cenu aranžmana). Svi studiji i apartmani imaju terasu ili prostor za sedenje sa garniturom, a većina ima pogled na more. Zbog izuzetno dobre pozicije, vila Sultana je preporuka za sve kategorije turista.\nVILA SULTANA - Najam studija po osobi NEMA DINARSKOG DELA - prevoz nije uključen u cenu


Uredba o podsticanju zapošljavanja („Sl. glasnik RS“, br.32/2011) | Tasic & Partners :: Law Firm\n14. May 2011. | Author: admin\nVlada Republike Srbije je, na osnovu člana 123 tačka 3 Ustava Republike Srbije, a u vezi sa Zakonom o budžetu Republike Srbije za 2011. godinu („Sl. glasnik RS“, br.101/10), donela Uredbu o podsticanju zapošljavanja koja je stupila na snagu 14.05.2011. godine (dalje: „Uredba“)\nUredba predviđa uslove i način ostvarivanja prava poslodavaca iz privatnog sektora, na subvencionisanje određenog dela obračunatog poreza na zarade i ukupnog doprinosa za penzijsko i invalidsko osiguranje, u cilju podsticanja zapošljavanja. Pod poslodavcem iz privatnog sektora podrazumeva se poslodavac koji posluje sa više od 50% privatnog kapitala.\nUredba predviđa da poslodavac koji zaposli na neodređeno, odnosno određeno vreme lice koje najmanje šest meseci bez prekida pre zapošljavanja nije bilo u radnom odnosu, pod uslovom da počev od 31.03.2011. godine nije smanjio broj zaposlenih, ostvaruje pravo na subvencionisanje iznosa 30% poreza i doprinosa, u periodu od 12 meseci od dana novog zapošljavanja, odnosno u periodu dok traje radni odnos na određeno vreme novozaposlenom licu.\nSa druge strane, poslodavac koji, pod prethodno navedenim uslovima, zaposli lice koje je mlađe od 30 odnosno starije od 45 godina, ostvaruje pravo na subvencionisanje ukupnog iznosa (100%) poreza i doprinosa.\nUredbom je regulisana i obaveza poslodavca da ne može smanjivati broj zaposlenih tokom perioda subvencionisanja poreza i doprinosa u odnosu na broj zaposlenih koji je imao na dan 31.03.2011. godine, uvećan za broj novozaposlenih lica, u suprotnom gubi pravo na subvenciju i dužan je da plati iznos poreza i doprinosa koji bi inače platio da nije koristio subvenciju i to u roku od 30 dana od dana smanjenja broja zaposlenih. Ukoliko ne postupi na ovaj način, poslodavac plaća i pripadajuću kamatu od dana isteka roka do dana uplate.


Fajnenšl Tajms nije rekao da „Srbija munjevito ide - JUGPRESS\nFajnenšl Tajms nije rekao da „Srbija munjevito ide\nGlavna vest u Srbiji juče bila je da je britanski list Fajnenšl Tajms (FT) objavio kako „Srbija munjevito ide napred“. Dugi, pohvalni tekst srpskoj ekonomiji i ministru finansija Siniši Malom preneo je najpre Tanjug, a potom i drugi mediji. Međutim, tekst iz koga smo mogli da saznamo da je Srbija jedna od „evropskih ekonomskih zvezda“, nije objavio FT već magazin koji objavljuje ista firma (FT Group). I još važnije: pomenuti izveštaj o Srbiji je zapravo plaćeni sadržaj – platili su ga Ministarstvo finansija, Privredna komora i nekoliko lokalnih samouprava.Tanjug piše daje u specijalnom dodatku FT kroz tri teksta i intervju sa Sinišom Malim predstavio uspeh ekonomskih i fiskalnih reformi naše zemlje.\n„Srbija se preporodila od 2012. godine kada je bila na ivici ponora i postala je stabilna ekonomija, koja kontinuirano beleži rast stranih investicija i bruto domaćeg proizvoda, kao i pad javnog duga, ocenjuje britanski Fajnenšel Tajms (FT)“ , piše Tanjug.\nOsim „ivice ponora“ koju je Tanjug „stavio u usta“ ovom listu, ostatak teksta – o rekordnom rastu BDP-a i stranih investicija, smanjenja nezaposlenosti, reformama, pogodnosti za investitore, procvatu automobilske i IT industrije – zaista predstavlja doslovan prevod delova izveštaja o Srbiji.\nMeđutim, ne samo da je taj izveštaj pogrešno pripisan Fajnenšl Tajmsu, već nigde nije naglašeno da je zapravo njegovu izradu platila država Srbija.\nPomenuti specijalni izveštaj o Srbiji objavio je FDI magazin (FDI je skraćeno od Foreign Direct Investment). Ovaj magazin i FT deo su iste grupacije, ali su dve različite novine, decidirana je urednica FDI-ja Kortni Fingar u izjavi za Raskrikavanje.\n„FDI magazin je specijalizovana publikacija koju proizvodi FT Grupa, i iako je to „sestrinska publikacija“ lista Fajnenšl Tajms, to nisu iste stvari. Tražićemo da svi koji citiraju ovaj izveštaj ispravno navedu FDI magazin kao izvor“, kaže Fingar.FDI: Razmatramo pravne mere protiv srpskih medija\nUrednica FDI Kortni Fingar kaže za Raskrikavanje da su mediji u Srbiji bez prava uzeli delove njihovog izveštaja, promenili određene reči i smisao kako bi „stvorili netačnu predstavu“ i pogrešno pripisali tekst Fajnenšl Tajmsu.\n„Trenutno se savetujemo sa pravnicima kako dalje da postupamo sa odgovornima. Smatramo da će se dalje neprecizno prenošenje samo još više odraziti na kvalitet i kredibilitet srpskih medija“, navodi se u saopštenju urednice FDI i posavetovala medije da „prestanu sa tim“.\nIzveštaj se sastoji od tri teksta – jedan je o rastu BDP-a, stranih ulaganja, broja zaposlenih, drugi je o procvatu automobilske industrije, a treći o procvatu IT industrije – i intervjua sa Sinišom Malim.\nNovinar je Sinišu Malog pitao samo tri pitanja: kako to da je Srbija imala najviše grinfild investicija na svetu 2019. godine, da li je moguće biti prijatelj sa svima i održati veze sa Kinom i Rusijom ako se priključimo EU i u kom sektoru ili projektima bi voleo da vidi više stranih direktnih investicija.\nMeđutim, ono što je u njegovom tekstu praktično na početku naglašeno, ali ne i u srpskim medijima, jeste da je izrada izveštaja plaćena.\n„Troškove izrade ovog izveštaja pokrili su Ministarstvo finansija Srbije, Privredna komora Srbije, Uprava za slobodne zone, Slobodna zona Subotica, Slobodna zona Svilajnac, Slobodna zona Užice, Slobodna zona Priboj i Slobodna zona Smederevo. Izveštavanje i uređivanje je nezavisno sproveo FDI magazin“, navodi se u izveštaju.\nI urednica Kortni Fingar za Raskrikavanje tvrdi da je FDI potpuno nezavisno od bilo kakvog uticaja institucija koje su platile sproveo pomenuto istraživanje, kao i da je novinar bio u Srbiji dok je radio na tekstovima.\nKako se čuva nezavisnost kada neko naruči tekst?\nNovinar Sebastijan Šehadi, autor ovih tekstova, za Raskrikavanje tvrdi da veoma pozitivan ton izveštaja nema ništa sa tim što je izveštaj plaćen jer, kako kaže, srpska ekonomija na makronivou stoji mnogo bolje nego pre pet godina.\nNa pitanje kako je moguće očuvati novinarsku nezavisnost u situaciji kada mu neka institucija plaća da napiše tekst, Šehadi kaže:\n„Svoju novinarsku nezavisnost čuvam time što imam potpunu kontrolu nad onim što je napisano. To je zakonska obaveza. Sponzor potpisuje izjavu o odricanju od odgovornosti (disklejmer)“, navodi Šehadi.\nTvrdi da bi imao potpunu slobodu da u izveštaju konstatuje da je ekonomska situacija u nekoj zemlji katastrofalna, a na pitanje zašto u tekstu, osim zvaničnih statistika i izjava ljudi iz institucija, nema i drugu stranu, odnosno glasove kritike, on objašnjava:\n„Da, definitivno bih mogao da razgovaram sa nekim ekonomistom o ovome, zbog čega sam uključio i ekonomistu iz Evropske banke za obnovu i razvoj u izveštaj. Međutim, što se tiče grinfild investicija, ne može se poreći da je Srbija to obavila izuzetno dobro“, kaže on.\nUrednica FDI Kortni Fingar nije želela da otkrije koliko je plaćeno za izradu ova tri teksta i intervju koji ukupno zauzimaju šest strana u magazinu.\nKako se može videti na njihovom sajtu, cene oglašavanja kreću se od 4180 dolara za pola strane do 65.000 dolara za izveštaj od 16 strana sa naslovnom stranom.\nŠta je FDI?\nOvaj magazin (izlazi dvaput mesečno) bavi se stranim investicijama širom sveta, kao i poslovnom klimom za ulaganje u određena područja, o čemu objavljuju vesti, istraživanja i analize. Važan deo njihove publike su menadžeri i investitori koje informišu gde su kakve mogućnosti za ulaganje.\nDa bi privukli investitore i promovisali svoje lokacije za ulaganje, magazin omogućuje klijentima da se u njemu reklamiraju.\n„Pomažemo agencijama koje promovišu investiranje, organizacijama za ekonomski razvoj i drugim vladinim telima da privuku investicije“, navodi se na sajtu FDI magazina.\nTako se u delu izveštaja koji govori o rastućoj automobilskoj industriji u Srbiji kao naša prednost navodi to što smo tržište jeftine radne snage. Ovo, naravno, Tanjug nije preneo.\nKao našu prednost izveštaj ističe i subvencije. Magazin konstatuje da je naša vlada naročito „velikodušna“ prema velikim investitorima.\n„Investitori mogu da dobiju između tri i sedam hiljada evra po zaposlenom, na primer“, stoji u izveštaju.\n0 Autor komentara\nPénzünkön íratott cikkeket a szerb rezsim saját „sikeres” intézkedéseiről | Délhír Portál\n[…] (Jugpress nyomán) […]\n15 Februara, 2020 9:51 pm


Dodik: RS neće odustati od referenduma - 17.09.2015, Sputnik Srbija\nDodik: RS neće odustati od referenduma\nPredsednik Republike Srpske (RS) Milorad Dodik izjavio je da je realnost trenutno takva da RS neće odustati od referenduma o Sudu i Tužilaštvu BiH. 17.09.2015, Sputnik Srbija\nvesti, svet, milorad dodik, region\n15:45 17.09.2015 (Osveženo: 03:35 26.08.2021)\n© AP Photo / Amel EmricMilorad Dodik\nPredsednik Republike Srpske (RS) Milorad Dodik izjavio je da je realnost trenutno takva da RS neće odustati od referenduma o Sudu i Tužilaštvu BiH.\nOn je rekao da je bio spreman da se dijalogom dođe do ispunjavanja četiri uslova koje je ovaj entitet postavio u vezi sa pravosuđem u BiH.\nDodik je danas ambasadoru Srbije u BiH Stanimiru Vukićeviću izneo razloge kojima se rukovodila Narodna skupština RS kada je izglasala održavanje referenduma u RS o Sudu i Tužilaštvu BiH, saopšteno je iz kabineta predsednika RS.\nDodik povukao sporni predlog zakona o poslanicima\n16 Septembar 2015, 17:59\nDodik i ambasador Vukićević ocenili su da je nivo odnosa RS i Srbije u svim sferama društvenog života, kao i u političkom smislu, na veoma visokom nivou, navedeno je u saopštenju.\nDodik je izneo zadovoljstvo što su se RS i Srbija dogovorile, između ostalog, o zajedničkom obeležavanju datuma iz istorije srpskog naroda.\nNa sastanku u Banjaluci razmenili su i mišljenja o aktuelnoj političkoj situaciji u Republici Srpskoj i BiH, kao i o nastavku saradnje Republike Srpske i Srbije, saopšteno je iz Dodikovog kabineta.\nSastanku je prisustvovao i konzul Republike Srbije u Banjaluci Vladimir Nikolić.\nAmbasador Srbije sastao se u Banjaluci i sa predsednikom Narodne skupštine RS Nedeljkom Čubrilovićem, sa kojim je razgovarao o aktuelnoj političkoj, ekonomskoj i bezbednosnoj situaciji u RS, BiH i regionu, posebno u kontekstu činjenice da je na ovim područjima trenutno prisutan značajan broj izbeglica iz azijskih zemalja.\nČubrilović i Vukićević su razgovarali i o unapređenju saradnje između RS i Srbije, u skladu sa Sporazumom o specijalnim i paralelnim vezama, poštujući međunarodne standarde, saopšteno je iz kabineta predsednika parlamenta RS.\nSaglasili su se da je dobar primer konstruktivne saradnje učešće brojnih privrednika iz Srbije na 4. Regionalnom sajmu privrede, poljoprivrede i turizma, koji će danas biti otvoren u Čelincu.\nZemlja-partner ovogodišnjeg Regionalnog sajma privrede, poljoprivrede i turizma u Čelincu je Srbija.


ABA 2 LIGA 6. KOLO: TIJESAN PORAZ LOVĆENA U KOPRU\nOctober 31, 2018 usncgKošarkaNo comments\nLovćen je u gostima, u Kopru, u 6. kolu ABA 2 LIGE poražen od slovenačke Primorske 77:74 (15:12, 24:20, 21:21, 17:21). Cetinjani su upisali četvrti poraz u ligi, dok je…\nABA 2 LIGA: “VOJVODE” BOLJE OD DINAMIKA\nU šestom kolu ABA2 lige Sutjeska je večeras u SC Nikšić savladala Dinamik, konačan rezultat 80:74. Najefikasniji u našem sastavu bio je Nikola Pavlićević koji je postigao 23 poena, pratio…\nEUROCUP: PORAZ MORNARA OD RITASA\nVeliki pad u igri od sredine treće četvrtine odveo je košarkaše Mornara u ubjedljiv poraz od Ritasa 92:69, u petom kolu Evrokupa. Crnogorski šampion odlično je parirao litvanskom timu u…\nMOGUĆI TRANSFER – ANDERSON DOLAZI U BAR ?\nKošarkaš BCZ Mobajla iz Prištine (bivši Sigal), dvostrukog pobjednika balkanske lige, Kyan Anderson (26 godina, 1,80 metara visina) mogao bi da postane novi član Mornara. Barani ne kriju da su…\nLUKA JE “VITEZ TULE” – POSLAO JE ARSENAL U 1/4 FINALE KUPA RUSIJE\nOctober 31, 2018 usncgFudbalNo comments\nReprezentativac Crne Gore Luka Đorđević potvrdio je odličnu formu u meču Kupa Rusije. U trijumfu Arsenala iz Tule na terenu Ahmata iz Groznog 2:0 Budvanin je bio strijelac vodećeg gola….\nDEKLARACIJA SEESJA O “SLUČAJU ĆULAFIĆ”: NAJOŠTRIJA OSUDA POSTUPKA IVANE ŠEBEK\nOctober 31, 2018 usncgAktivnostiNo comments\nNa dnevnom redu Skupštine Asocijacije sportskih novinara jugoistočne Evrope, koja je održana u Ohridu našao se i slučaj crnogorskog sportskog novinara, urednika sportske redakcije Nove M televizije Igora Ćulafića. Nakon…\nEHF CL: BUDUĆNOST SPREMA REVANŠ MEC-u\nOctober 30, 2018 usncgRukometNo comments\nBudućnost je na najbolji način iskoristila pauzu u Ligi šampiona, kako bi analizirala duel u Mecu i ispravila greške, te dodatno podigla formu igračica i spremila se za novi okršaj…\nERSTE LIGA: KNEŽEVIĆ JE MVP PRVOG KOLA\nOctober 30, 2018 usncgKošarkaNo comments\nKošarkaš Ulcinja Vasilije Knežević najkorisniji je igrač uvodne runde crnogorske Erste lige. On je predvodio svoju ekipu do trijumfa nad Jedinstvom 94:68 i ostvario ubjedljivo najveću valorizaciju. Knežević je meč…\nCFL – NAJNEEFIKASNIJA EVROPSKA FUDBALSKA LIGA !!!\nOctober 30, 2018 usncgFudbalNo comments\nOčajni rezultati naših predstavnika u Evropi tokom ljeta (Sutjeska, Budućnost, Titograd, Rudar na 10 utakmica ostvarili skor od tri remija, sedam poraza) srozali su evropske koeficijente i kakav takav ugled…\nABA LIGA 5. KOLO: PORAZ MORNARA – MEGA JE NANIZALA I PETU POBJEDU\nOctober 28, 2018 usncgKošarkaNo comments\nKošarkaši Mornara upisali su treći poraz u novoj sezoni ABA lige – prvak Crne Gore na svom parketu izgubio je meč od MEGA BEMAXa rezultatom 80:84 Gosti su od početka…


Dvadeset godina srpsko-hrvatskih diplomatskih odnosa\n26 novembar, 2016\nOdnosi Srbije i Hrvatske stožer su odnosa na Balkanu i utiču na ceo region, a preduslov za rešavanje problema Beograda i Zagreba su trajno pomirenje i prevazilaženje nasleđa prošlosti, ocenili su učesnici konferencije posveće dvadesetogodišnjici diplomaptskih odnosa Hrvatske i Srbije, u organizaciji Igmanske inicijhative.\nZoran Pusić, kopredsednik Igmanske inicijative za Hrvatsku, rekao je da saradnja dve zemlje zavisi od političke opcije koja je na vlasti, a neretko se pozitivni koraci ostvaruju pod pritiskom EU. On je ocenio da je jedan od preostalih gorućih problema koji opterećuju odnose dve države pitanje sudbine nestalih lica.\nRat koji je JNA, koju su činile jedinice iz Srbije i Crne Gore, vodila protiv Hrvatske, uništio ideju Jugoslavije. Takođe, neprocesuiranje zločina koji su se dogodili posle Oluje i veliki broj izbeglica, sve je to ozbiljno opterećivalo i danas opterećuje uspostavu dobrih odnosa, rekao je Pusić.\n"Jedini deo društva koji tokom rata nije prekinuo saradnju, nego je i intenzivirao, su kriminalne organizacije", rekao je on. No, pored njih, postoji i drugi deo društva u Srbiji i Hrvatskoj koji je sarađivao i tokom rata, i nastavio posle rata. "To su nevladine organizacije koje su nastojale da se suprotstave sve agresivnijoj nacionalističkoj netrpeljivosti koja je gurala društva u sukobe. Osnova za dobru saradnju se gradi na stavovima koje NVO zastupaju u obe zemlje, a trajna prepreka su stavovi dve vlade", ocenio je Pusić i rekao da se treba baviti promovisanjem nordijskog modela saradnje među zemljama Balkana, posebno Srbije i Hrvatske.\nIpak, on je upozorio i na buduće izazove, od talasa izbeglica sa Bliskog istoka, do opasnosti od "orbanizacije" društva, koja ima mnoge pristalice.\nJadranka Jelinčić iz Fonda za humanitarno pravo zapitala je kako bi Evropa izgledala da je nakon Drugog svetskog rata imala dinamiku normalizacije odnosa kao zemlje bivše Jugoslavije nakon rata na tom prostoru. "Bivša Jugoslavija i Nemačka su 20 godina nakon rata, 1965, imala desetine hiljada ljudi koji su cirkulisali između dve zemlje – u jednom smeru zbog posla, u drugom zbog odmora, i oni su se osećali komotno", primetila je ona i ocenila da međudržavni odnosi utiču na to kakvi su društveni odnosi.\nNakon 2000. godine i demokratskih promena u Srbiji, dve zemlje su se našle na istom putu evropskih integracija, ali su njime napredovale različitim tempom i sa različitim stanovištima.\nPoslednji ministar inostranih poslova SFRJ Budimir Lončar je rekao da se u odnosima Beograda i Zagreba "otvorila nova faza u odnosima koja znači prihvatanje i poštovanje integriteta i suverneiteta" i koja obavezuje na ravnopravnost i rešavanje svih problema.\nKako je naveo, Jugoslavija je dugo vremena bila nosilac stabilnosti u jugoistočnom delu Evrope i bila priznata kao faktor koji nudi dijalog i traganje za alternativama Hladnom ratu. "Kada je (Josip Broz) Tito otišao, Jugostavija se našla na raskršću. Tada je trebalo da se iz njegovih rezultata ide dalje u interesu naroda", kazao je on.\nGoran Svilanović, generalni sekretar Saveta za regionalnu saradnju i nekadašnji ministar inostranih poslova SR Jugoslavije podsetio je da je učestvovao u "otopljavanju odnosa i približavanju" Beograda i Zagreba i da je ukidanje viznog režima bila njegova odluka, uz protivljenje Ministarstva spoljnih poslova, te da mu je tada rečeno da se "takve stvari rade uz reciprocitet".\n"Nekada se stvari pomeraju uz lične odluke. Za razvoj odnosa je potrebna lična hrabrost ljudi, ali i podrška vlade i naroda", rekao je Svilanović.\nOn je ocenio da je 2016. bila teška, ali da će sledeća doneti napredak jer postoji spremnost za dijalog, dodajući da "treba da živimo u realnosti i da se složimo da neke dogadjaje vidimo različito".\nPavle Janković, načelnik odeljenja za regionalne inicijative u Ministarstvu spoljnih poslova Srbije, rekao je da je važno da se sagledaju kakve su preporuke za narednih 20 godina.\nOn je podsetio da saradnja Beograda sa Zagrebom od 1. jula 2013. nije samo bilateralna, već deo odnosa sa EU, jer je tada Hrvatska postala članica Unije.\n"Postoji niz prepreka, kao što su pitanja nestalih lica, neadekvatnih procesuiranja ljudi koji su počinili zločine, pitanja imovine, položaj nacionalnih manjina, državne granice i tako dalje. Svi smo svesni tih problema i važno je da identifikujemo šanse za promenu", rekao je Janković.\nOn je ocenio da preduslov za rešavanje bilateralnih problema predstavljaju trajno pomirenje i prevazilaženje nasleđa prošlosti, navodeći da je važno uspostavljanje trajnog mira i stabilnosti.\nSrbija i Hrvatska moraju da pronađu način da se usaglase oko ključnih dogadjaja iz prošlosti, rekao je Tomislav Jakić, dugogodišnji savetnik hrvatskog predsednika Stjepana Mesića i spoljnopolitički novinar. "Ako ne možemo da se dogovorimo oko ključnih stvari onda nema šanse da, 20 godina od uspostavljanja diplomatskih odnosa, krenemo dalje", kazao je on.\nJakić je naglasio da Beograd i Zagreb imaju dijametralno suprotne stavove o ključnim pitanjima iz prošlosti, što predstavlja izvor radikalnog ekstremizma.\nTakođe, indoktrinacija mladih daje rezultat, jer mladi ne znaju osnovne činjenice, zbog čega su spremni da prihvate različite istine koje im se serviraju na obe strane.\nKako je naveo, hrvatsko-srpski odnosi su, posle otopljavanja 2000. godine, krenuli nizbrdo od 2010. godine, jer je izostao neophodni stimulans predstavnika vlasti da se krene napred.\n"Od tada kreće razbuktavanje nacionalizna i stereotipa na obe strane. Slična situacija se razvija u poslednjih šest godina, a vlasti u Srbiji i Hrvatskoj se prave da je ne vide, pa čak i postiču", naveo je Jakić.\nJelica Minić, predsednica Foruma za medjunarodne odnose Evropskog pokreta u Srbiji, ocenila je da je perspektiva zajedničke evropske budućnosti stvorila atmosferu za normalizaciju odnosa u postkonfliktnim društvima.\nSrpsko-hrvatski odnosi su se u poslednjih 16 godina suočavali sa usponima i padovima, i bilateralno, i multilateralno, rekla je. Proces evrointegracija treba posmatrati kroz predjeni evropski put, kontekst evropskih integracija i način na koji gradjani percipiraju članstvo u EU i regionalne odnose.\nMinićeva je podsetila da se Srbija veoma rano na putu evropskih integracija suočila sa opstrukcijom suseda, jer je Hrvatska iskoristila taj proces kao priliku da razreši otvorena pitanja u bilateralnim odnosima.\nPredsednica Foruma za međunarodne odnose Evropskog pokreta rekla je da očekuje da se posle konsolidacije političke scene u Hrvatskoj mogu očekivati bolje poruke i veća podrška Hrvatske procesu evrointegracija Srbije.\nIpak, promena atmosfere u EU može dodatno usporiti evropski put Srbije. Srbija i Hrvatska su, prema njenim rečima, najevroskeptičnije države u regionu, ali ohrabruje činjenica da gradjani sve pozitivnije gledaju na regionalnu saradnju.\nMilorad Pupovac, predsednik Srpskog narodnog vijeca, potpredsednik Samostalne srpske demokratske stranke i poslanik u Hrvatskom saboru, rekao je da pitanje nacionalnih manjina prožima sve odnose i otvorena pitanja između Srbije i Hrvatske.\nPupovac je kazao da su srpsko-hrvatski odnosi u fazi "zaustavljenog pada", što je veoma riskantno zato što se ne zna koliko će to trajati.\n"Hrvatsko-srpski odnosi su kao lift koji je počeo da pada sa visokih spratova i onda se zaustavio, a sada čeka majstora da ga popravi", ocenio je on.\nPrema njegovim rečima, došlo je vreme da se predstavnici vlasti u Beogradu i Zagrebu posvete poboljšanju odnosa izmedju Srbije i Hrvatske.\n"Srbija je u nedostatku komunikacije sa Zagrebom očekivano pronašla drugi put, a to je Mađarska. Regionalna saradnja se sada odvija po osovini sever-jug", kazao je on.\nKako je naveo, do unapredjenja odnosa može doći samo unapredjenjem dijaloga i saradnje Srbije i Hrvatske.\nTomislav Žigmanović, poslanik u Narodnoj skupštini Srbije i predsednik Demokratskog saveza Hrvata u Vojvodini (DSHV) ocenio je da je položaj hrvatske nacionalne manjine pogoršan nakon što je Srbija stupila u proces evropskih intergracija.\nŽigmanović je rekao da tiha diskriminacija opterećuje pripadnike hrvatske zajednice u Srbiji.\nCilj 26. sesije Igmanske inicijative, pod nazivom "Dve decenije diplomatskih odnosa Srbije i Hrvatske - stanje odnosa i otvorena pitanja", je sagledavanje dostignuća trendova proteklih 20 godina, kao i obnova razumevanja i poverenja, naveli su predstavnici te organizacije.


Lufthanza prevezla rekordan broj putnika - TU Magazin\nLufthanza prevezla rekordan broj putnika\nBy redakcija on\t Jan 13, 2016 TURIZAM, VESTI\nNemačka avio-kompanija Lufthanza je u 2015. godini prevezla rekordan broj putnika, uprkos štrajkovima njenih pilota i kabinskog osoblja zbog spora sa upravom oko plata i programa prevremenog penzionisanja.\n“Avio-kompanije iz grupacije Lufthanza su prošle godine prevezle 107,7 miliona putnika, što je novi rekord”, navodi se u saopštenju nemačke kompanije. Takvi podaci su za 1,6 odsto viši u odnosu na podatke iz 2014. godine, navodi francuska agencija, i podseća da su u vlasništvu Lufthanze avio-kompanije Austrijan erlajns i Svis erlajns, kao i niskotarifni operater Džermanvings. Iz Lufthanze je saopšteno i da je prošle godine realizovano preko milion letova, za 0,2 odsto više nego u 2014. godini, i da je dostignuta najveća ikada stopa popunjenosti kapaciteta od 80,4 odsto. “Grupacija Lufthanza je značajno investirala u unapređenje sopstvenih ponuda i usluga u proteklih nekoliko godina”, navodi se u saopštenju kompanije.


Sportske.net - Potpisan ugovor, evo gde ćete gledati Seriju A do 2024!\nSpremaju se brojna iznenađenja i ''mnogo sati uživanja'' za gledaoce.\nItalijansku Seriju A ćemo i u naredne tri godine moći da pratimo na kanalima TV Arena Sport, a to osim Srbije važi i za u Hrvatsku, Severnu Makedoniju, Crnu Goru, Bosnu i Hercegovinu i Sloveniju, sve do kraja sezone 2023/24.\nTo je epilog ugovora koji je potpisan između TV Arena Sport i Infronta, ekskluzivnog međunarodnog vlasnika medijskih prava Serije A.\nTim povodom oglasio se i direktor Serije A, Luiđi di Siervo.\n''Izuzetno smo zadovoljni obnavljanjem sporazuma sa televizijom Arena Sport, koja će prenositi mečeve Serie A i u naredne tri sezone. Obnovili smo saradnju na obostrano zadovoljstvo i učvrstili smo partnerstvo koje čuvamo i negujemo godinama unazad. Raduje nas i to što znamo sa koliko strasti veliki broj gledalaca u regionu prati Seriju A'', istakao je Luiđi di Servo.\nIz Arene Sport najavljuju još bogatiji program nego do sada, uz ''puno analiza, stručnih komentara, zanimljivih gostiju, koji će svi zajedno kroz emisije posvećene Seriji A gledaocima priuštiti mnogo sati uživanja''.\n''Znamo koliko su strastveni ljubitelji fudbala u regionu prema italijanskom fudbalu, zato nam je bilo neophodno da ih ne izneverimo. Takođe bih želeo da se zahvalim našoj matičnoj kompaniji Telekom Srbija na podršci koju nam pruža, kao i na razumevanju značaja vrhunskog sadržaja za dalji razvoj naše kompanije. Međutim, najsrećniji sam zbog naših gledalaca. Postojimo zbog njih, njihovo zadovoljstvo je naš najveći podsticaj za dalje poboljšanje kvaliteta programa koji isporučujemo'', izjavio je direktor Arena Channels Group, Nebojša Žugić.


Fijat: 1.000 inženjera želi da pravi "fiću" | Kamatica\nPočetna > tekst > Fijat: 1.000 inženjera želi da pravi "fiću"\nTekst objavljen: 20.06.2013 13:31\nNa konkurs za mlade inženjere koji je raspisala kompanija Fijat automobili Srbija, prijavilo se oko 1.000 kandidata. U saopštenju FAS se navodi da će sada početi selekcija i odabir kandidata koji će imati priliku da postanu deo Talent pul programa.\nKonkurs je imao veoma dobar odziv, mnogo kandidata je prijavljeno, dok je sam oglas imao više od 13.000 pregleda na sajtu Infostuda.\nPrijavljeni kandidati su obrazovani i ambiciozni mladi ljudi, inženjeri svih profila, i sigurno ćemo imati težak zadatak prilikom selekcije, rekla je menadžer organizacionog razvoja, sektora ljudskih resursa kompanije FAS Neda Sagić.\nFAS drugi put organizuje Talent pul program, koji predstavlja stratešku odluku kompanije da ulaže u razvoj mladih i talentovanih ljudi.\nZahvaljujući tom programu, odabrani kandidati proći će intenzivne i sveobuhvatne obuke i treninge i posao u kompaniji\nsrpski fijat fijat automobili srbija fijat Fiat fabrika automobila automobilska industrija traženje posla mladi


Ministri EU pozvali Srbiju da ne potpisuje sporazum sa Evroazijskom unijom | Autonomija\n"Ukoliko ste sigurni u vašu evropsku orijentaciju, onda donosite političke odluke koje su u skladu sa tim, a ova nije jedna od njih"\nNa sastanku šefova diplomatija zemalja EU i zapadnog Balkana, koji se održava u Helsinkiju, šef diplomatije Slovačke Miroslav Lajčak je ocenio da je odluka Srbije da se pridruži EEU „zbunjujuća“.\n„Ukoliko ste sigurni u vašu evropsku orijentaciju, onda donosite političke odluke koje su u skladu sa tim, a ova nije jedna od njih“, poručio je Lajčak, prenosi AP.\nNa pitanje novinara kako gleda na nameru Srbije da „potpiše trgovinski sporazum sa proruskim blokom“, Peka Haavisto, šef diplomatije Finske, predsedavajuće EU, je uzvratio da „svaka zemlja na Zapadnom Balkanu ima svoju specifičnu situaciju“ i rekao da Finska smatra da je „najvažnije da se proces proširivanja nastavi“.\nFinski ministar je istakao da bi zato bilo dobro da se sagleda i pitanje davanja datuma početka pregovora o članstvu sa Skopljem i Tiranom, napomenuvši da je „Severna Makedonija učinila mnogo napora da izdejstvuje početak pregovora“.\n„Mada mi danas svi govorimo o Bregzitu i“, primetio je Haavisto, „vrlo je lako zaboraviti zapadnobalkanske zemlje koje žele da postanu članice Evropske unije“.


Emrić: Držanjem država Zapadnog Balkana na čekanju, EU jača euroskeptike i destruktivce\n22.06.2022 17:54 Autor: Raport.ba\nUkoliko su informacije medija uoči sastanka Evropskog vijeća pouzdane i vjerodostojne, smatramo da Evropska unija odlukom da i dalje drži na čekanju države zapadnog Balkana za dodjeljivanje kandidatskog statusa, ustvari, udaljava ovaj prostor od evropske perspektive i obeshrabruje sve progresivne političke snage koje zagovaraju i teže integraciji u EU.\nNavodi se ovo u reakciji Jasmina Emrića, zastupnika NES-a u Parlamentu BiH.\n“Istovremeno, jačaju euroskeptike i destruktivne politike koje su naklonjene i preferiraju ruski utjecaj u ovim geopolitičkim odnosima koji su nastali agresijom Ruske Federacije na Ukrajinu.\nSmatramo da je neophodno, prije svega zbog sigurnosnih izazova, dodijeliti kandidatski status i Bosni i Hercegovini, čime bi se jasno pokazala opredijeljenost EU da podrži i pospješi provođenje reformskih procesa koji su u zastoju već više godina.\nDodjeljivanje kandidatskog statusa BiH ne vidimo kao odustajanje EU od zadanih prioriteta, već kao dodatnu obavezu i poruku svim domaćim političkim akterima da se posljednji postignuti politički dogovor u Briselu mora provesti, kao i da evropski put nema alternativu”, smatra Emrić.\nTagovi: EU Jasmin Emrić NES BiH Vijeće EU\nOrban frustiran zbog Hrvatske: Da nam nisu uzeli more, i mi bismo imali luku\nTanja Fajon: Slovenija će danas predstaviti plan kako podržati BiH i dodijeliti joj kandidatski status\nMoguće sankcije bi mogle uključivati zabranu putovanja Dodika u EU i zamrzavanje imovine\nStrahobalna analiza na CNN-u: Putin je povukao šah mat. Satjerao je Zapad u ćošak


Koronavirus ugrožava hrvatsku privredu\nUticaj epidemije koronavirusa na poslovanje osetilo je 80% kompanija u Hrvatskoj, što je povećanje za 13 postotnih bodova u samo 16 dana, objavila je u utorak Hrvatska gospodarska komora (HGK) pozivajući se na svoje poslednje istraživanje.\nGotovo 60% kompanija reklo je da su dosad zabeležile gubitke do 500 000 kuna (66 000 evra), što je povećanje za pet postotnih bodova u odnosu na prethodno istraživanje, a ako se situacija nastavi 11% njih očekuje gubitke veće od million kuna (132 000 evra).\n“Turizam, poljoprivreda i saobraćaj i dalje su najteže pogođeni sektori i, kao rezultat odluke o otkazivanju svih velikih okupljanja, umetnost, zabava i rekreacija sada su među najopasnijim aktivnostima”, rekao je predsednik HGK-a Luka Burilović.\nPosebno zabrinjava procena da će se 6% mikro-kompanija i 3% velikih kompanija morati zatvoriti ako se situacija nastavi ovako mesec dana, dodao je on.\nIstraživanje pokazuje da je najveći porast učešća pogođenih kompanija u odnosu na prethodno istraživanje ostvareno u obrazovanju, uslužnim delatnostima i stručnim, naučnim i tehničkim aktivnostima i najčešći su problemi u vezi sa završetkom postojećih ili već ugovorenih radova (+9 pp ) i povećan pad potražnje na domaćem tržištu (+8 pp).\nTurističke agencije su prve osetile krizu i više od polovine je beležilo pad od 20 do 60 procenata. Što se tiče izvoznih i uvoznih kompanija, otprilike isti broj imao je poteškoća (65%), s tim da je broj srednjih i velikih preduzeća znatno pogođen zbog kašnjenja na granici.\nAktivnosti koje su doživele najveći pad i dalje su turističke agencije, prevoznici i skladištari, dok se proizvodne, građevinske, maloprodajne i veleprodajne kompanije sve više suočavaju i sa tim problemom, kaže HGK.\nU istraživanju je učestvovalo skoro 2.000 kompanija širom zemlje.\nPrema poslednjim podacima u Hrvatskoj je zabeleženo šezdeset i pet bolesnika s koronavirusom (COVID-19): 26 u Zagrebu, 10 u Rijeci, sedam u Osijeku, šest u Puli, pet u Varaždinu, tri u Sisku, po jedan u Karlovcu, Slavonskom Brodu i Zaboku, a lokacija 5 ostalih slučajeva će biti potvrđena tokom dana.


Poverenik: Odbijena tužba RJT u slučaju "Savamala" - Društvo - Dnevni list Danas\nPočetna » Društvo » Poverenik: Odbijena tužba RJT u slučaju „Savamala“\n3Piše: FoNet 08. avgusta 2018. 11.57\nTužbu protiv Poverenika u slučaju Savamala RJT je podnelo zbog „kršenja zakona na štetu javnog interesa“. podeća Povrenik i ocenjuje da je to i generalno, a posebno u konkretnoj situaciji bukvalno pravni oksimoron.\nNavodi se da je normalno i opravdano, i u skladu sa zakonom i međunarodno prihvaćenim standardima, da profesionalne biografije nosioca javnih funkcija budu dostupne javnosti i da je u vreme podnošenja tužbe „sporna“ biografija bila dostupna na veb sajtu Državnog veća tužilaca, čijim radom rukovodi upravo republički javni tužilac.\nPoverenik ocenjuje da je „apsurd“ i da je „ekstremno nekorektno“ da pod takvim okolnostima RJT kvalifikuje nalog Poverenika kao „kršenje zakona i ugrožavanje javnog interesa“ i to „u atmosferi u kojoj, nažalost, organi vlasti masovno i robusno krše zakone“ o pravu na pristup informacijama i pravu na zaštitu podataka o ličnost.\nzatsita prava podataka mora da se postuje.I sta je vise problem kod opozicije i stranih agencija NVO sa savamalom,prosto sam zbunjen.\nPodaci o licnosti odavno nisu tajna nigde. Jedino da promenimo svi identitet pa da krenemo sve ponovo…\n08. avgusta 2018. u 12.59\nMnogo bi bolje bilo kada bi se poverenik bavio samo svojim poslom i strogo pridržavao Zakona, a ne propagirao političku opredeljenost i zloupotrebljavao svoj položaj zarad obaveštavanja političke grupacije kojoj pripada


Naslovna/Kultura/BIBLIOTEKA/Murakami rešava sve vaše probleme\nAko ste u problemu, izgubljeni u životu ili jednostavno želite da pričate o mačkama i japanskom bejzbolu, posetite onlajn “Mesto gospodina Murakamija” gde će japanski pisac Haruki Murakami u naredne dve sedmice odgovarati na vaša pitanja.\nMurakami je, kako podseća AP, ozloglašeno stidljiv ali želi neku vrstu virtuelne interakcije sa svojim čitaocima. Murakamijeva najnovija “pitajte me” sesija počinje danas na sajtu “Murakami-san no Tokoro” koji je otvorio njegov izdavač Šinčoša. Izdavač navodi da će Murakami sam birati pitanja na koja će odgovarati, mahom na japanskom ali moguće i na engleskom i drugim jezicima.\nPredhodno Najboljim studentima Univerziteta u Beogradu 150 stipendija\nSledeće “Top je bio vreo” od danas u bioskopima


3D štampač kuća – revolucionarno zidanje – UredjenjeStanova.rs\nposted by Miodrag, 31st January 2014, Categories: Kuće Vile Stanovi Tags: 3d štampa, 3d štampač, pravljenje kuće, zidanje, zidanje kuće\nRevolucionarni robot profesora Behrokha Khoshnevisa sa Univerziteta Južne Kalifornije može isprintati celu dvospratnicu u samo 24 sata. Ova tehnologija razvijena je na kampusu u Los Anđelesu, a nedavno je zainteresovala NASA-u kao i nekoliko velikih građevinskih kompanija. 3D štampač koji je osnova za izgradnju to jest printanje kuće zasnovan se na načelima slojevitog štampanja velikih objekata primenom procesa contoure craftinga.\n3D štampač ima dve dizalice koje imaju ulogu “ruku” te prečku koja nosi glavu za ispis. Štampač se kreće po pruzi koje su postavljene oko lokacije gradnje pa tako može da radi na svim delovima kuće istovremeno. Profesor Khoshnevis uveren je da ovakav štampač može da izgradi celu dvokatnicu u manje od 24 sata. Pre početka štampanja kuće potrebno je postaviti temelje i dovratnike, a u zavisnosti od visine prozora i okvire za prozore. Ostatak procesa je uglavnom automatizovan pa se u vrlo kratkim rokovima dovršava izgradnju stambene jedinice.


Nedeljni protesti iz nemačkog ugla: Hoćde li SNS u Beogradu braniti svog predsednika!? – Balkanekspresrb.rs\nPredsednik (Srbija) Aleksandar Vučić u nedjelju je pokušao da demonstrira mirnoću, ali je nastavio sa etiketama i upozorio da je narod spreman da ga brani. Opozicija pak deluje nošena događajima i dalje korake je teško predvidjeti.\nUpad u zgradu RTS izgleda da je bio samo uvertira za nastavak protesta u Beogradu. Dok su demonstranti nakon manjih sukoba sa policijom i upotrebe suzavca okruživali sedište predsednika, ovaj je unutra igrao šah sa ministrom unutrašnjih poslova Nebojšom Stefanovićem. Doduše, šah nije zaista igrao – raspored figura na fotografiji objavljenoj na Instagramu nije odgovarao šahovskim pravilima, te je jasno da je tabla postavljena samo za jednu fotografiju.\nMeđutim, Vučić je sve samo ne miran. Konferencija u Predsedništvu bila je još jedno dramatično obraćanje naciji. Upotrijebljen je već viđeni arsenal uvreda na račun opozicije, čiji lideri su okarakterisani kao fašisti, huligani, lopovi i saradnici Tačija i Haradinaja.\nNekoliko hiljada ljudi je protestvovalo tokom i nakon konferencije za štampu predsednika Srbije, zahtevajući da se umesto uvreda obrati prisutnim građanima i podnese ostavku. Nije baš poznato da li je zahtev za ostavkom spontan poziv iz mase, ali problem za opoziciju bi upravo mogao nastati ukoliko Vučić tu ostavku i ponudi. To bi automatski značilo brze nove izbore, koji bi se opet održali pod neregularnim uslovima.\nOkupljeni su pozvani da naprave obruč oko zgrade Predsedništva i spreče Vučića da napusti zgradu, ali se negde oko 15 časova od toga odustalo jer se nije znalo da li je Vučić, kako je rekao lider Dveri Boško Obradović, “pacovskim kanalima napustio zgradu, ili je još u njoj”.\nDa li je u pitanju bio džentlmenski dogovor vlasti i opozicije, ili vođe protesta nisu želele da rasipaju energiju građana, tek Vučić je nešto kasnije izašao na glavni ulaz, i to u trenutku kada je tamo ostalo svega nekoliko okupljenih građana. Nakon što su mu poručili kako “ne može sam da vlada“, “lažovčino“, “pacov izašao iz rupe”, a Vučić im je cinično poželio sve najbolje.\nČitavu nedelju kružile su informacije o uhapšenima, čak i jednoj brzinskoj presudi zbog upada u RTS. Protest se izmestio do policijske stanice, ali tamo nije dao neke rezultate. Negdje oko 18 časova organizatori su pozvali okupljene da se raziđu, dajući rok vlastima do ponedjeljka u 15 časova da puste sve privedene zbog upada u RTS.\n„Uhapsite nas umesto njih“, izjavili su opozicioni lideri, ali i oni znaju da je hapšenje predstavnika opozicije već preveliki zalogaj za režim. Tako nešto više ne bi moglo da prođe bez reakcija međunarodne javnosti i Aleksandar Vučić je toga svestan. Kako saopštava MUP, uhapšeno je sedam osoba. Lideri opozicije su obećali i posete televiziji Pink i brojnim opštinama u Srbiji u kojima su naprednjački funkcioneri izazvali brojne afere.\nDogađanja u RTS i protest ispred Vučićevog radnog mesta izgledali su kao improvizacija koju je poveo lider Dveri Boško Obradović, a ostale kolege morale da isprate. Obradović je očito čovek od akcije unutar Saveza za Srbiju (SZS), kojem je u nekom trenutku dosadilo da besciljno šeta ulicama Beograda i odlučio da je vreme da se RTS malo prodrma iz servilnosti režimu.\nUpravo je na Obradoviću fokus napada režima i njemu bliskih medija. Tokom dana je više puta ponovljeno da je Obradović “fašista” i “ljotićevac”, što je jasan signal da će vlasti Obradovićev entuzijazam za radikalizaciju protesta upotrebiti kao seme razdora unutar opozicije, ali i za pokušaj da se građanski deo protesta na neki način zapita koga zapravo podržava.\nU pitanju je radikalizacija protesta, ali do svega ovoga ne bi došlo da je Aleksandar Vučić krenuo da ispunjava zahteve, pre svega one o oslobađanju medija, ističe za DW Sanda Rašković Ivić, potpredsednica Narodne stranke. Ona sumnja da će ovaj pritisak navesti vlast na dijalog sa opozicijom, ali ističe da “ako Vučić ima imalo pameti, i ako želi dobro Srbiji, trebalo bi to da uradi”.\nDešavanja tokom vikenda su izgleda za mnoge bili iznenađenje jer se nije očekivalo ništa dramatično do najavljenog velikog mitinga opozicije 13. aprila. Stoga i Sanda Rašković Ivić kaže “da ovi protesti na neki način idu tome u susret”.\n“Mi smo malo krenuli pre roka, i verovatno ni sam Vučić to nije očekivao. Ovo mu je vrlo značajan signal, jer 13. aprila može da bude mnogo intenzivnije.“\nLider Levice Srbije Borko Stefanović za DW napominje da se “događaji spontano ubrzavaju, i sada nam 13. april deluje zaista mnogo dalje nego juče. Nadamo se da će postojati makar gram razuma u vlasti i da će u što kraćem roku ispuniti naše zahteve”.\nPolicija je tokom celog vikenda delovala suzdržano. Osim nekoliko žandarma kojima su živci očito bili tanji nego što traži profesija, nešto naguravanja po okolnim ulicama i izvesne količine suzavca, nisu zabeleženi ozbiljniji incidenti. Vlasti, međutim, pokušavaju da učesnike protesta zaplaše brzim sudskim postupkom, u kojima dobijaju od 7 do 30 dana zatvora. Vučić je na neki način najavio oštrije reakcije rekavši kako više neće biti ponižavanja policije i da će za nasilje svako morati da odgovara.\nBorko Stefanović napominje da je želja SzS da sve bude mirno, ali da će to pre svega zavisiti od reakcija vlasti.\n“Spremni su da suzavcem i silom brane predsednika Srbije koji unutra po već ne znam koji put iznosi neistine bez mogućnosti da mu neko odgovori. To pokazuje kakav je ovo režim- secikesa i kukavica“, rekao je lider Levice Srbije za DW pred Predsedništvom.\nTokom nedelje su članovi Srpske napredne stranke širom Srbije dobijali poruke da se okupe ispred lokalnih odbora stranke i “pruže podršku” predsedniku Vučiću. Predstavnici Srpske liste sa Kosova su čak ponudili da dođu u Beograd i brane Vučića.\nAko vlast do kraja bude gurala građane u međusobne sukobe, Srbija će upasti u probleme sa nesagledivim posledicama. To svedoči o panici i kukavičluku vlasti. Vučić je svestan da valja izbeći sliku policije koja batina demonstrante i kao da pokušava da to zameni scenama građanskog rata na ulicama. To je dijaboličan scenario za koje bi se trebalo nadati da će ostati samo suluda nedeljna ideja vrha režima.\nAli, da takve ideje nisu bez osnova pokazuju i pozivi gledalaca tokom Vučićevog gostovanja na Televiziji Pink u nedjelju uveče, kao i Vučićeva tvrdnja da je veliki broj pristalica tobože izrazio želju da dođe u Beograd i odbrani vlast od Đilasa i Obradovića(DW).


Radojičić: Reformisati finansijski sektor kako nadzor nad bankama ne bi otišao u Sarajevo | Banjaluka.net\nRadojičić: Reformisati finansijski sektor kako nadzor nad bankama ne bi otišao u Sarajevo\nPoslanik SNSD-a u Narodnoj skupštini Igor Radojičić založio se večeras da vlasti Republike Srpske izađu na međunarodno finansijsko tržište kako bi pokušali restruktuisati javni dug Srpske.\nPredstavljajući 15 amandmana koje je poslanički klub SNSD-a uputio na ekonomsku politiku za iduću godinu, koji je predložila Vlada RS, Radojičić je upozorio da Srpska trenutno plaća jako visoke rate ranije preuzetih kreditnih zaduženja.\n– Treba pokušati restrukuisati taj dug na srednjoročnoj ili dugoročnoj osnovi, što bi podrazumijevalo i izlazak na međunarodno finansijsko tržište iz razloga što ono domaće tržište ima svoje limite – rekao je Radojičić.\nOn je upozorio da je Narodna skupština svojevremeno zaključila da je potrebno donijeti strategiju zaduživanja Srpske, ističući da se moraju jasno identifikovati razvojni projekti za čiju bi se realizaciju zaduživali u budućnosti.\nGovoreći o sektoru energetike, Radojičić je istakao da Elektroprivreda RS mora ostati strateško preduzeće u vlasništvu RS, sposobno da investira, proizvodi i pravi energetske objekte za naredne decenije.\n– Elektroprivredu je potrebno restruktuisati sa strateškim ciljem investiranja u velike energetske objekte – kazao je Radojičić, založući se se da se ovo preduzeće vrati velikom energetskom projektu “Buk Bijele” koji je ranije osporen od strane Crne Gore.\nOn je naglasio da se danas na ovom projektu ne radi gotovo ništa.\nRadojičić je upozorio i da nikad nije proveden zaključak Narodne skupštine iz 2013. godine, po kojem su se vlasti Srpske trebalo okrenuti modelu formiranja jedinstvenog regulatora finansijskog tržišta.\nOn je upozorio da bi, zbog aktuelnih problema u bankarskom sektoru, danas – sutra mogli doći u situaciju da se ponovo aktiviraju zahtjevi o jedinstvenoj superviziji na nivou BiH.\n– Da ne bi došli u taj problem, a i kako bi proveli raniji zaključak Narodne skupštine, potrebno je formirati jedinstvenu finansijsku superviziju – objasnio je Radojičić.\nOn je podsjetio da su se čelnici regulatornih tijela iz oblasti finansija često žalili da nisu u zakonskoj mogućnosti da obavljaju efikasne kontrole, a pogotovo kad je riječ o povezanim preduzećima.\nPrema njegovim riječima, ova supervizija obuhvatila bi Agenciju za bankarstvo, Komisiju za hartije od vrijednosti i Agenciju za osiguranje RS.\nU isto vrijeme, Radojičić se založio da Republika Srpska dokapitalizuje Željeznice RS u koje je, kako je naglasio, u proteklom godinama uložila na stotine milione maraka.\nOn je kazao da ovo preduzeće i dalje organizovano kao klasično akcionarsko društvo, u kojem država ima svega 65 odsto vlasništva, uprkos tome što jedina ulaganja dolaze isključivo od strane Vlade.\nRadojičić je naglasio da je iz tog razloga neophodna dokapitalizacija ŽRS kako bi RS povećala svoj vlasnički udio i na taj način spriječila probleme sa ostalim vlasnicima kapitala kad na dnevni red dođe restruktuisanje ovog sistema.


TRKA ZA TOKIO POČELA: Svaki bod je bitan – Balkan-Handball.com\nHome / EURO 2018 - žene / TRKA ZA TOKIO POČELA: Svaki bod je bitan\nTRKA ZA TOKIO POČELA: Svaki bod je bitan\nPoslednja izmena: 08/12/2018\nBorba za polufinale Evropskog prvenstva koje znači vikend u Parizu gde će čuveni „Bersi“ otvoriti kapije od narednog petka do nedelje započela je u Nantu i Nansiju. Na nekih 19 meseci pred Olimpijske Igre u Tokiju, međutim, svaki bod je važan u glavnoj fazi takmičenja, jer bi dobar plasman na EURO 2018 mogao da znači i vizu za olimpijske kvalifikacije u aprilu 2020. godine.\nPored četiri kontinentalna šampiona, prvaka planete sa SP 2019 i domaćina Japana, još šest reprezentacija plasiraće se u Tokio preko tri kvalifikaciona turnira (po četiri reprezentacije – dve prolaze na OI).\nU olimpijske kvalifikacije plasman će izboriti dve najbolje plasirane reprezentacije na EURO 2018, koje to ne urade plasmanom na Svetskom prvenstvu u Japanu narednog decembra, gde će reprezentacije od drugog do sedmog mesta u konaćnom plasmanu, dobiti šansu da se bore za Tokio.\nReprezentacija Poljske je plasman u kvalifikacije za Olimpijske Igre u Pekingu 2008. godine izborila osvajanjem osmog mesta na EURO 2006. Za London 2012. godine, Holanđankama je bilo dovoljno da dve godine pre toga, na EURO 2010 u Norveškoj i Danskoj, završe kao osme. U kvalifikacije za Rio 2016, Crnogorke su se plasirale kao četvrtoplasirana ekipa sa EURO 2014 u Mađarskoj i Sloveniji.\nZato je svaki bod, čak i kada šansa za plasman u polufinale nestane, jako bitan za konačan raspored od petog do 12. mesta.\n← Prethodni članak VEČE BEZ NEIZVESNOSTI: Norveška i Nemačke ubedljive\nNaredni članak → Jovanka Radičević pred Srbiju (ponedeljak, 21): Favoriti smo samo na papiru


France Football mijenja pravilo pri izboru Zlatne lopte - Sportske.ba\n30 Novembra, 2021 19:16\nFrance Football sprema promjenu pravila u izboru Zlatne lopte.\nSljedeće godine France Football planira produžiti glasanje do decembra zbog Svjetskog prvenstva u Kataru, koje počinje 21. novembra i traje do 18. decembra.\nSvjetsko prvenstvo najvažniji je događaj sezone i na temelju njega donijet će se odluka o najboljem fudbaleru za 2022. godinu.\nPodsjećanja radi, argentinski fudbaler Lionel Messi je sinoć sedmi put osvojio Zlatnu loptu i pobjegao Cristianu Ronaldu, koji je ostao na pet osvojenih.\nVezane vijesti:France FootballnaslovnaZlatna lopta


Kupci zaobilaze robnu kuću "Beko" u Beogradu | Novosti.rs\nKupci zaobilaze robnu kuću Beko u Beogradu\nS. B. - M. N. S.\n14. 03. 2018. u 07:27\nUprkos protivljenju malih akcionara, na javnom nadmetanju prodata samo tekstilna fabrika "Beogradske konfekcije" u Kovinu\nJOŠ jedan objekat nekadašnjeg tekstilnog giganta "Beko", koji je proteklih 15 godina u stečaju, više nije njegov deo. Banjalučka firma "SIB eksport-import" postala je u utorak vlasnik njihove fabrike u Kovinu. Bili su jedini zainteresovani kupac, koji je po početnoj ceni od 224.658,44 evra kupio zgradu tekstilne industrije. Za oko 1.700 kvadrata poslovnog prostora u centru Beograda - u Knez Mihailovoj ulici, nije bilo zainteresovanih kupaca. Početna cena iznosila je 2,9 miliona evra.\nI ovu prodaju imovine "Beka" pratilo je nezadovoljstvo malih akcionara ovog tekstilnog preduzeća. Posebno zameraju stečajnom upravniku Mihajlu Korugi što je i kovinska fabrika otišla u bescenje. Tvrde da je vrednost ovog objekta bila procenjena na oko milion dinara, a vlasnici firme "SIB eksport - import" su je dobili za nešto više od 220.000 evra. Upravo je to firma koja je nedavno dobila spor sa "Bekom", koji mora da joj isplati oko dva miliona evra.\n- Presuda Vrhovnog kasacionog suda nas obavezuje - rekao je Koruga. - SIB je kao stečajni poverilac dobio spor za potraživanje, prvo preko vlasništva Robne kuće u Banjaluci, a drugo preko naknade za korišćenje te robne kuće. Sada su ispunili uslove javnog nadmetanja, otkupili su dokumentaciju i uplatili depozit od 112.329 evra.\nPROČITAJTE I: Mali akcionari "Beka" protiv prodaje lokala\nPrema njegovim rečima, od imovine ostala su im tri objekta - u Knez Mihailovoj u Beogradu, u Bajinoj Bašti i robna kuća u Vrbasu. Koruga ističe da sada sve zavisi od presude u sporu sa Vojskom Srbije, koja je tražila deo dobiti od prodaje osam objekata. Presuda se očekuje u narednih desetak dana.\n- Vojska od "Beka" potražuje oko 11 miliona evra - kaže Zlatko Kunštek, iz Udruženja akcionara UBA. - Kada se na to dodaju kamate, ceh bi mogao da iznosi i 30 miliona evra. Zato nam je ta presuda veoma važna.\nBivši radnici "Beka" i mali akcionari smatraju, međutim, da ne postoji opravdani razlog da se preostala imovina i dalje rasprodaje. Pre konačnog raspleta sa Vojskom.\nKILOGRAM PET DINARA\nNA javnom nadmetanju u utorak nije bilo zainteresovanih kupaca za "folksvagen pasat" iz 2002. godine, koji je nuđen po početnoj ceni od 164.762 dinara.\nProdati su, međutim, metraža, restlovi i veš u skladištu "Saleks", kao sekundarne sirovine. Početna cena - 5 dinara po kilogramu. Kupac je uplatio 500 dinara depozita, a koliko će morati da izdvoji za metražu zavisi od količina koje budu izmerene. Platiće i troškove merenja.


Luka Petrović - 1\nPuljić uspješan, Petrović izgubio\n07. 05. 2019 17:04\nBh. teniser Luka Puljić bio je uspješan na startu kvalifikacija za ITF turnir u Prijedoru (nagradni fond 25.000 dolara), dok je šesnaestogodišnji Dražen Petrović izgubio u debitantskom meču na profesionalnom turniru.\n14. 02. 2019 10:14\nTREBINJE - Narodni poslanik Nebojša Vukanović treba da isplati 2.000 KM generalnom direktoru Elektroprivrede Republike Srpske (ERS) Luki Petroviću zbog širenja neistina o njemu na svom blogu, navodi se u presudi Osnovnog suda u Trebinju.\n12. 02. 2019 22:30\nBANJALUKA - Generalni sekretar SNSD-a Luka Petrović izjavio je večeras da Bošnjaci treba da se dogovore ko će od njih učestvovati u vlasti na zajedničkom nivou i da se može očekivati da bošnjaki korpus kaže da li želi u vlast sa pobjednicima iz srpskog i hrvatskog korpusa.\nPetrović preuzima dužnost v.d. generalnog direktora "Elektroprivrede"\n20. 11. 2018 08:14\nTREBINJE - Dosadašnji gradonačelnik Trebinja Luka Petrović danas će preuzeti dužnost vršioca dužnosti generalnog direktora "Elektroprivrede Republike Srpske".\n19. 11. 2018 12:27\nTREBINJE - Luka Petrović od danas i zvanično nije više gradonačelnik Trebinja i već od sutra prelazi na mjesto direktora elektroprivrede RS, a njegovu funkciju će do izbora za gradonačelnika, koji slijede uskoro, obavljati njegov zamjenik Mirko Ćurić.\nLuka Petrović predložen za direktora Elektroprivrede RS?\n09. 11. 2018 07:41\nTREBINJE - Gradski odbor SNSD-a u Trebinju predložio je sinoć Luku Petrovića za novog direktora Elektroprivrede Republike Srpske, saznaje lokalni portal "TrebinjeLive.info" iz neimenovanih izvora.\nPetrović: Opozicija ne prihvata poraz, pa izmišljaju zavrzlame\nTREBINJE - Generalni sekretar SNSD-a Luka Petrović ocijenio je da je pobjeda kandidata koalicije SNSD-DNS-SP Željke Cvijanović za predsjednika Republike Srpske neupitna jer je osvojila oko 30.000 glasova više od protivkandidata, te da mu je žao što opozicija još nema izgrađene demokratske vrijednosti i kapacitete da prihvati volju građana.\n08. 10. 2018 16:03\nTREBINJE – Luka Petrović, gradonačelnik Trebinja, koji je bio i nosilac liste za Narodnu skupštinu RS, osvojio je najviše glasova u Republici Srpskoj od svih kandidata za narodnog poslanika, što je za njega, kako kaže, dobar rezultat, ali je Dodikova pobjeda značajnija kada se zna da je u Hercegovini između njega i Ivanića hiljade glasova razlike, a Željke Cvijanović zbog toga što joj je protivkandidat bio upravo Hercegovac Vukota Govedarica\n24. 08. 2018 19:00


Treći protest protiv aerozagađenja u Boru – RADIO TELEVIZIJA BOR\nTreći protest protiv aerozagađenja u Boru\nBOR – Povodom aktuelne situacije sa zagađenjem više od stotinu Borana okupilo se na trećem protestu, na platou ispred Doma kulture. Okupljeni građani uputili su se sa platoa Doma kulture ka glavnom ulazu u pogon Ziđina i na sat vremena blokirali ulaz vozila.\nOrganizatori protesta traže da se u najkraćem roku smanji aerozagađenje, da inspekcija za zaštitu životne sredine preduzme konkretne poteze u cilju njegovog smanjenja, hitno donošenje kratkoročnog akcionog plana i da nadležna ministarstva reaguju u situacijama kada zagađenje pređe maksimalne zakonom propisane granice.\nPrema podacima sa merne stanice kod Instituta za rudarstvo i metalurgiju koncentracija sumpor dioksida je i 14. oktobra prelazila maksimalno dozvoljene granične vrednosti. U prepodnevnim satima izmereno oko 1180 mikrograma sumpor dioksida po metru kubnom, trostruko više od dozvoljene. U gradskom parku izmereno je nešto manje odnosno 823 mikrograma sumpor dioksida.\nTags: aerozgađenje, Bor, grad bor, protest, protest protiv aerozagađenja\nPrevious U Majdanpeku počela grejna sezona\nNext Dan belog štapa